title: Only The Sound Remains

text: Oopperan esittävät kaksi solistia ja neljä muuta laulajaa, tanssija ja seitsemän soittajan yhtye, jonka soittoa muokataan digitaalisesti. Se esitettiin Alankomaiden kansallisoopperan 50-vuotisjuhlilla 2016. "The Guardian"-lehden arvostelija antoi vain kaksi tähteä viidestä, ja sanoi sitä epädramaattiseksi teokseksi joka ei kosketa kuulijaansa. Sen sijaan "Helsingin Sanomat" kertoi, että 1600 katsojan yleisö osoitti suosiota seisaaltaan, Saariaho osoittaa jälleen erehtymätöntä sointivärien tajua, ja asialla ovat muutenkin innoittuneet, osaavat ammattilaiset.


title: Iso Kivijärvi (Ylöjärvi, Länsi-Aure)

text: Iso Kivijärvi on Pirkanmaalla Ylöjärvellä Länsi-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Kivijärvi on osa Liesijoen aluetta ja se kuuluu osittain Seitsemisen kansallispuistoon.


title: Iso Kivijärvi (Ylöjärvi, Länsi-Aure)

text: Järven pituus on 1,2 kilometriä, leveys 500 metriä ja sen pinta-ala on 41 hehtaaria. Se sijaitsee Seitsemisharjun itäpuolella olevalla suurella suoalueella Vähä Seitsemisjärven itäpuolella. Järvi on melko matala ja siten kivinen. Siinä ei ole saaria. Siihen on kaivettu alle 20 suo-ojaa. Koillispäähän laskee pienen Mullilammin laskuoja. Kivijärven oma laskuoja lähtee länsirannasta ja se yhtyy 1,1 kilometrin jälkeen Vähä Seitsemisjärven laskuojaan hieman ennen sen laskemistaan Iso Seitsemisjärveen. Veden laskennallinen viipymä järvessä on 80 vuorokautta. Rantaviivan pituus on 3,4 kilometriä. Ranta on suurimmaksi osaksi suota. Itärannassa ja sen takana olevat metsät eivät kuulu Seitsemisen kansallispuistoon. Tällä rannan osuudella sijaitsee kahdeksan vapaa-ajanasuntoa, jotka on rakennettu entisen Riekkolan maatilan maille. Niille johtaa metsäautotie Länsi-Aureella kulkevalta seututie 332. Muut rannat kuuluvat kansallispuistoon ja ne ovat autiot. Järven pohjoispäätä seuraa pitkospuut.


title: Iso Kivijärvi (Ylöjärvi, Länsi-Aure)

text: Iso Kivijärvi on malata ja kivikkoinen järvi. Vedenlaatua on tutkittu vuosina 1979, 1993 ja 2002. Yhdessä pienen vesimäärän ja veteen liuenneiden ravinteiden kanssa veden happipitoisuus saattaa talvisin heikentyä. Järven happitilanne lopputalvella oli vuoden 1979 tutkimuksessa heikko, koska pohjan sedimentit alkoivat hapettomuuden takia liueta takaisin veteen. Vesi on nykyäänkin humuspitoisuutensa takia erittäin ruskeaa ja hapanta. Ravinnetasot ovat hieman luonnontasoa korkeammalla. Virkistyskäytön luokituksessa järvi on saanut arvosanan huono.


title: Iso Kivijärvi (Ylöjärvi, Länsi-Aure)

text: Kansallispuiston polkureitit sivuavat myös Iso Kivijärveä. Polku saapuu järven pohjoispäähän, jossa sijaitsee muotiopaikka. Leiripaikalla on myös käymälä. Polku jatkaa sitten järven itäpuolella kohti etelää Multiharjun suuntaan.


title: Luettelo televisiosarjan Pilipalipilotit jaksoista

text: Tämä on luettelo televisiosarjan Pilipalipilotit jaksoista.


title: Taikakulkunen

text: Taikakulkunen on progressiivisen rockin yhtye Woodoon esikoisalbumi, joka julkaistiin vuonna 1971 levymerkillä UFO. Vuonna 2011 albumi julkaistiin CD-formaatissa sekä uudelleen vinyylinä vuonna 2016.


title: Taikakulkunen

text: Kaikki kappaleet kirjoittanut Jukka Siikavire.


title: Karl August Malmberg

text: Karl August Malmberg (22. tammikuuta 1819 Kuopio – 6. tammikuuta 1901 Kuopio) oli suomalainen kollegiasessori, kunnallismies ja herännäisjohtaja.


title: Karl August Malmberg

text: Malmbergin vanhemmat olivat kruununvouti Jakob Johan Malmberg (1786–1845) ja Gustava Fredrika Holmberg (1789–1871). Hän oli kollegiasessori ja toimi Kuopion läänin lääninrahastonhoitajana. Malmberg oli myös Kuopion kaupungin raatimiehenä.


title: Karl August Malmberg

text: Malmberg oli naimisissa 1850–1880 Christina Ottiliana von Fieandtin (1822–1880) kanssa jonka isä oli Haapaniemen topografikunnan päällikkö Otto Karl von Fieandt (1758–1825). Heidän lapsiaan olivat lehtori, suomalaisuusmies August Johannes Mela (1846–1904), kirkkoherra Karl Eliel Mela (1857–1924) ja lyseon lehtori Emil Othniel Malmberg (1863–1952).


title: Saša Obradović

text: Saša Obradović (, s. 29. tammikuuta 1969 Belgrad, Serbian ST, Jugoslavia) on serbialainen koripallovalmentaja ja kilpauransa päättänyt koripalloilija. Hän on menestynyt niin pelaajana seurajoukkueissa kuin maajoukkueessa että valmentajana.


title: Saša Obradović

text: Takamiehenä pelannut Obradović pelasi urallaan kotimaansa lisäksi muun muassa Italiassa ja Saksassa. Valmentajana hän on toiminut muun muassa Saksassa ja Ukrainassa.


title: Saša Obradović

text: Jugoslavian maajoukkueessa Obradović saavutti olympiahopeaa Atlantassa 1996, maailmanmestaruuden Kreikassa 1998, kolme Euroopan mestaruutta ja yhden EM-pronssin. Sydneyn kesäolympialaisissa 2000 hän sijoittui Jugoslavian joukkueessa kuudenneksi.


title: Unikuva (albumi)

text: Unikuva on Session-yhtyeen vuonna 1974 ilmestynyt esikoisalbumi.


title: Unikuva (albumi)

text: Kaikki kappaleet säveltänyt Hannu Kaikko ja sanoittanut Hannu Kaikko, ellei toisin mainita.


title: Tervetuloa ikävä (elokuva)

text: Tervetuloa ikävä ("Bonjour Tristesse") on brittiläis-amerikkalainen elokuva vuodelta 1958. Sen on ohjannut Otto Preminger ja käsikirjoittanut Arthur Laurents ranskalaisen Françoise Saganin samannimisen esikoisromaanin pohjalta.


title: Tervetuloa ikävä (elokuva)

text: Komediallinen draamaelokuva kertoo vauraan brittiläisen leskimiehen (David Niven) sekä tämän uuden naisystävän (Deborah Kerr) ja teini-ikäisen tyttären (Jean Seberg) päällisin puolin huolettomasta elämästä Ranskan Rivieralla. Muita pääosia esittävät Mylène Demongeot ja Geoffrey Horne.


title: Tervetuloa ikävä (elokuva)

text: Elokuvassa vuorottelevat lyhyet mustavalkoiset kehyskertomusjaksot ja Technicolor-väritekniikalla kuvatut takautumat.


title: Tervetuloa ikävä (elokuva)

text: "Tervetuloa ikävä" on esitetty Yle TV1-kanavalla vuosina 1970 ja 1996 sekä Yle Teemalla toukokuussa 2016.


title: Yhdysvaltain Helsingin-suurlähetystö

text: Yhdysvaltain Helsingin-suurlähetystö sijaitsee Kaivopuistossa osoitteessa Itäinen Puistotie 14, jossa se käsittää pääosan korttelista nro 204. Lähetystön tontti on laajudeltaan 1,2 hehtaaria (kolme eekkeriä).


title: Yhdysvaltain Helsingin-suurlähetystö

text: Suurlähetystö ylläpitää Amerikka-kirjastoa ("American Resource Center"), joka toimii Helsingin yliopiston kirjaston yhteydessä Kaisaniemen Kaisa-talossa.


title: Yhdysvaltain Helsingin-suurlähetystö

text: Suurlähetystön ylimpänä virkamiehenä toimii tällä hetkellä suurlähettiläs Robert F. Pence.


title: Yhdysvaltain Helsingin-suurlähetystö

text: Yhdysvallat tunnusti Suomen itsenäisyyden vuonna 1919 ja perusti lähetystön Helsinkiin maaliskuussa 1920. Yhdysvaltain kongressi myönsi määrärahan oman lähetystötalon rakentamiseksi Helsinkiin vuonna 1935, kun kongressiedustaja Frank E. Hook oli puheessaan valittanut, että Helsingin-lähetystö joutui toimimaan häpeällisen vaatimattomissa tiloissa erään osuuskaupan yläkerrassa. Lähetystörakennuksen suunnitteli vuonna 1938 niin sanottu Bristolin arkkitehtiryhmä ja suunnittelua johti yhdysvaltalainen arkkitehti Harrie T. Lindeberg. Rakennus valmistui 1940-luvun vaihteessa. Punatiilisen rakennuksen esikuvana käytettiin 1700-luvulla Yrjöjen ajan tyyliin rakennettua Westoverin kartanoa Virginiassa. Rakennuksen paikalla sijaitsi aiemmin arkkitehti F. W. Mieritzin itselleen 1870-luvulla suunnittelema huvila, jossa toimi viimeksi leskirouva Lindbergin ylläpitämä täysihoitola Riviera.


title: Yhdysvaltain Helsingin-suurlähetystö

text: Amerikansuomalaiselta arkkitehdilta Eero Saariselta tilattiin vuonna 1952 piirustukset lähetystön laajennusta varten. Huippumodernin rakennuksen oli tarkoitus saada vastikään lähelle valmistunut Neuvostoliiton Helsingin-suurlähetystö näyttämään arkkitehtonisesti vanhanaikaiselta, mutta hanke ei koskaan toteutunut. Saarinen sai sen sijaan suunnitella Yhdysvaltain suurlähetystöt Osloon ja Lontooseen.


title: Yhdysvaltain Helsingin-suurlähetystö

text: Vuosina 2011–2014 Helsingin lähetystön tontille rakennettiin arkkitehtitoimisto Moore–Ruble–Yudellin suunnittelema suuri kaareva uudisrakennus suurlähetystön kansliaa varten. Uudisrakennuksen läntisen julkisivun valkoinen seinäverhoilu on viittaus arkkitehti Alvar Aallon tunnettuihin töihin.


title: Yhdysvaltain Helsingin-suurlähetystö

text: Tontin eteläpäässä on lisäksi Knut Wasastjernan vuonna 1914 suunnittelema asuinkerrostalo. Lähetystö hankki Helsingin pommituksissa vaurioituneen rakennuksen käyttöönsä 1947 ja sitä käytettiin diplomaattien asuntoina. Sen sisätilat uudistettiin 2011–2013 samalla kun rakennus muutettiin suurlähetystön ”innovaatiokeskukseksi” ("Innovation Center"). Silloisen suurlähettilään Bruce Oreckin aloiteesta innovaatiokeskusrakennuksesta pyrittiin tekemään poikkeuksellisen energiatehokas. Siitä tuli samalla Yhdysvaltain ensimmäinen lähetystörakennus koko maailmassa, joka on kytketty kaukolämpö- ja kaukojäähdytysverkkoon. Suurlähetystön tonttia ympäröivä järeä aita lisättiin vuonna 2002.


title: Yhdysvaltain Helsingin-suurlähetystö

text: Lähetystön on väitetty kuvaavan järjestelmällisesti lähikaduilla liikkuvia ihmisiä vartiointiyritys G4S:n avulla.


title: Stadion Aldo Drosina

text: Stadion Aldo Drosina on jalkapallostadion Pulan kaupungissa Kroatiassa. Stadion on nimetty kroatialaisen jalkapalloilijan Aldo Drosinan (1932-2000) mukaan. Stadion on valmistunut alun perin vuonna 1939 ja siihen tehtiin mittavia peruskorjauksia vuosien 2009-2010 aikana, jotta se vastaisi UEFA:n vaatimuksia. Sadionilla kotiottelunsa pelaavat Kroatian pääsarjaseura NK Istra 1961. Stadionilla on pelattu myös Kroatian ja Tšekin välinen jalkapallomaaottelu kesällä 2010 remontin valmistuttua.


title: Gordan Giriček

text: Gordan Giriček (s. 20. kesäkuuta 1977 Zagreb, Kroatian ST) on kroatialainen uransa lopettanut koripalloilija. Hänen pelipaikkansa oli heittävä takamies.


title: Gordan Giriček

text: Giriček varattiin toisella kierroksella vuoden , ja hän pelasi vuosina 2002–2008 viidessä eri NBA-joukkueessa yhteensä 384 runkosarjaottelua sekä 29 pudotuspeliottelua.


title: Gordan Giriček

text: Giriček lopetti ammattilaisuransa kauden 2010–2011 jälkeen.


title: Nikola Maksimović

text: Nikola Maksimović (; s. 25. marraskuuta 1991 Bajina Bašta, Jugoslavia) on serbialainen jalkapalloilija, joka edustaa Serie A:ssa pelaavaa Napolia. Maksimović on pelipaikaltaan toppari.


title: Nikola Maksimović

text: Maajoukkuetasolla Maksimović on pelannut vuodesta 2013 lähtien Serbian A-maajoukkueessa.


title: Aksel Theodor Sahlgren

text: Aksel Theodor Sahlgren (21. joulukuuta 1867 Kannus – 11. helmikuuta 1931 Lappeenranta) oli suomalainen opettaja. Vasa svenska lyceumista ylioppilaaksi kirjoittanut Sahlgren valmistui Helsingin yliopistosta 1891, minkä jälkeen hän toimi vuodesta 1895 lähtien Lappeenrannan yhteiskoulun luonnontieteen ja maantiedon opettajana sekä myöhemmin koulun johtajana.


title: Aksel Theodor Sahlgren

text: Sahlgren oli näkyvästi mukana myös Lappeenrannan kunnalliselämässä. Vuoden 1905 suurlakon aikana hänet valittiin kaupungin 12-henkisen suurlakkokomitean johtajaksi. Myöhemmin perustuslaillisia edustanut Sahlgren toimi yhdysmiehenä paikallisen työväenliikkeen ja porvariston välillä ja oli jopa puhujana joissakin Lappeenrannan työväenyhdistyksen tilaisuuksissa.


title: Aksel Theodor Sahlgren

text: Venäjän helmikuun vallankumouksen jälkeen keväällä 1917 Sahlgren valittiin kaupungin järjestyksenpidosta vastanneen toimikunnan johtoon yhdessä muun muassa tuomari Arne Mannströmin ja työläisiä edustaneen Rieti Itkosen kanssa. Myöhemmin kesällä Sahlgren oli mukana organisoimassa Lappeenrannan suojeluskuntaa ja marraskuussa hän perusti suojeluskuntaosaston myös naapurikuntaan Lemille. Lappeenrannan työväestön saatua tietoonsa suojeluskuntien perustamisen Sahlgren toimi välittäjänä neuvotellen paikallisen työväenlehden "Kansan Äänen" päätoimittajien Emil Lehénin ja Otto A. Paappasen kanssa.


title: Aksel Theodor Sahlgren

text: Suomen sisällissodan aikana valkoiset valtasivat Lappeenrannan 26. huhtikuuta 1918, minkä jälkeen Sahlgren nimitettiin kaupungin komendantiksi. Reilun viikon kuluttua hän puuttui Lappeenrannassa summittaisesti tehtyihin punaisten teloituksiin. Sahlgren pyysi Viipurin sotilaspiirin komentajaa siirtämään pois tehtävistään ravintoloitsija Uno Sereniuksen, joka oli vastuussa suuresta osasta kaupungissa tehdyistä teloituksista.


title: Pentti Vartia

text: Pentti Lauri Ilmari Vartia (s. 12. heinäkuuta 1943 Helsinki) on suomalainen taloustieteilijä. Hän väitteli taloustieteen tohtoriksi vuonna 1974 aiheenaan Suomen kansantalouden ekonometrinen malli. Vartia työskenteli Elinkeinoelämän tutkimuslaitoksen johtajana 1983–2005 ja Elinkeinoelämän valtuuskunnan (EVA) toimitusjohtajana 2000–2005. Hän on Helsingin yliopiston taloustieteen dosentti.


title: Pentti Vartia

text: Presidentti Tarja Halonen myönsi Pentti Vartialle professorin arvonimen vuonna 2002.


title: Primidoni

text: Primidoni ("Mysedon", "Mysoline") on eräs lääkeaine, jota on käytetty epilepsian hoidossa. Primidonilla on hoidettu ainakin "GM" eli "Grand Mal" ja psykomotorisia epilepsiamuotoja. Primidonin kemikaalirakenne muistuttaa fenobarbitaaleja, mutta tämä lääkeaine ei lukeudu varsinaisesti barbituraatteihin. Peroraalisesti, suun kautta otettavaa lääkettä on annosteltu "Vartiaisen Lääkeaineopin" mukaan: 250 - 500 mg ja 1 - 4 kertaa päivässä. Primidoni metaboloituu maksassa pääasiassa farmakologisesti aktiivisiksi fenyylietyylimalonamidiksi ja fenobarbitaaliksi.


title: Primidoni

text: Primidonia on voitu yhdistellä fenytoiiniin epileptikoiden lääkehoidossa. "Lääkkeet ja niiden käyttö" kuvailee näiden lääkeaineiden vaikutustapaa samankaltaisina. Sen sijaan teos määrittelee primidonin vaikutuspotentiaalin poikkeavan barbituraattien vaikutustavasta. Lääkkeen sivuvaikutuksina on kuvattu esiintyvän pahoinvointia, väsymystä sekä huimausta. Annostelun portaittaisella nostamisella on koetettu näitä välttää.


title: Primidoni

text: Primidonin kemiallinen kaava on CHNO, moolimassa 218,252 g/mol ja CAS-numero 125-33-7.


title: Stadion Poljud

text: Stadion Poljud (alun perin "Gradski stadion u Poljudu", engl. "City Stadium in Poljud") on monikäyttöinen urheilustadion Splitissä, Kroatiassa. Stadion rakennettiin vuoden 1979 Välimeren kilpailuja varten. Jalkapallon ja Välimeren kilpailujen lisäksi järjestetty yleisurheilun Euroopan-mestaruuskilpailut 1990 sekä yleisurheilun maanosien cup vuonna 2010. Stadionin on suunnitellut Boris Magaš ja sen omistaa Splitin kaupunki.


title: Stadion Poljud

text: Nykyisin stadionin pääasiallisena käyttäjänä on Kroatian pääsarjassa pelaava jalkapalloseura HNK Hajduk Split, joka on pelannut kotiottelunsa stadionilla sen valmistumisesta saakka. Lisäksi Kroatian jalkapallomaajoukkue on pelannut stadionilla kesäkuhun 2015 mennessä 10 maaottelua.


title: Stadion Poljud

text: Stadionille mahtuu nykyisin 35 000 katsojaa. Stadionin valmistuessa vuonna 1979 kapasiteetti oli 55 000 ja se kasvoi 62 000 katsojaan 1980-luvulla. Stadion on Kroatian toiseksi suurin.


title: Stadion Poljud

text: Stadionia uudistettiin vuoden 2010 maanosien cupia varten. Uudistuksissa juoksuradat saivat uuden pinnan, minkä lisäksi katsomoita paranneltiin.


title: Red Dragon

text: Red Dragon on SpaceX:n aiottu miehittämämätön Mars-ohjelma ja siinä käytettävä alus. Laukaisu on tarkoitus tehdä Falcon Heavyllä ja aluksena on tarkoitukseen muokattu versio SpaceX Dragon V2:sta, myös nimeltään Red Dragon. Ensimmäinen laukaisu on aikaisintaan 2020 (tilanne 2016). Lennolla on tarkoitus testata propulsiivista laskeutumista Marsiin. Laukaisuja on sitten tarkoitus tehdä aina, kun laukaisuikkuna avautuu 26 kuukauden välein.


title: Red Dragon

text: Hyötykuorma-kapasitteetti olisi noin 1000 kg luokkaa


title: Red Dragon

text: Kun kriteerinä pidetään vesijään esintymisen todennäköisyyttä vuonna 2016 laskeutumispaikka suunnittelussa on mukana pohjoisen pallonpuoliskon paikkoja kuten Deuteronilus Mensae, Phlegra Montes, Utopia Planitia ja Arcadia Planitia.


title: Red Dragon

text: Red Dragon toimii myös Mars Colonial Transporterin kehityshankkeena.


title: Red Dragon

text: Ainakin alkuvaiheessa Spacex ja NASA tekisivät läheistä yhteistyötä. Esimerkiksi Nasa saisi laskeutumisesta EDL-tietoja ja Spacex vuorostaan Nasalta teknistä tukea ja telemetriaa.


title: Red Dragon

text: Tiedot ovat alustavia, koska kyseessä on uuden tyyppinen laskeutumistapa ja alus. Kapselityyppiseen alukseen kuulu normaaliin tapaan lämpökilpi mutta ei laskuvarjoa. Lisäksi kapselissa on integroidut suuren työntövoiman moottorit. Kapseli voi suorittaa itsenäisesti kaikki entry, descent ja landing (EDL) -toimenpiteet. Lämpökilven jarrutuksen pitäisi riittää hidastaman nopeutta niin, että kapselin SuperDroco-moottorit riittävät pehmeään laskeutumiseen. Moottoreiden tulee kuitenkin toimia jo yliääninopeudessa. Laskeutumisen arvoidaan vaativan 1900 kg ajoainetta riittävän delta-v:n saamiseksi.


title: Red Dragon

text: Propulsiivisella laskeutumisella pitäisi päästä laskeutumaan korkeammille leveysasteille ja tarkemmin (10 km tarkkuus) haluttuun paikkaan kuin laskuvarjolla.


title: Walter Dürst

text: Walter Paul Dürst (28. helmikuuta 1927 Davos – 2. toukokuuta 2016) oli sveitsiläinen jääkiekkoilija, olympia- ja MM-mitalisti ja Euroopan mestari.


title: Walter Dürst

text: Dürst saavutti Sveitsin jääkiekkomaajoukkueessa olympiapronssia (samalla MM-pronssia ja EM-hopeaa) Sankt Moritzista 1948. Hän saavutti maajoukkueessa myös kaksi muuta MM-pronssia ja samalla Euroopan mestaruuden sekä EM-hopeaa. Oslon talviolympialaisissa 1952 hän sijoittui Sveitsin joukkueessa viidenneksi, mikä oikeutti EM-pronssiin. Dürst kuoli 89-vuotiaana 2. toukokuuta 2016. Hänen Hans-veljensä oli myös jääkiekon olympiamitalisti.


title: Saksan Helsingin-suurlähetystö

text: Saksan liittotasavallan Helsingin-suurlähetystö sijaitsee Kuusisaaressa osoitteessa Krogiuksentie 4. Vuonna 1993 valmistuneen modernin rakennuksen on suunnitellut tunnettu suomalainen arkkitehti Juha Leiviskä.


title: Saksan Helsingin-suurlähetystö

text: Nykyinen suurlähettiläs on Detlef Lingemann, joka on toiminut tehtävässään vuodesta 2017.


title: Saksan Helsingin-suurlähetystö

text: Lähetystörakennuksen suunnittelu silloiselle Länsi-Saksalle aloitettiin vuonna 1983 ja kaksi vuotta myöhemmin julistettiin suunnittelukilpailu, johon kutsuttiin 34 suomalaista ja saksalaista arkkitehtia. Kuusisaaren tontin Saksan liittotasavalta oli ostanut jo vuonna 1981. Kilpailun voittajaksi valittiin 1986 suomalainen Juha Leiviskä. Rakennustyöt alkoivat vasta Saksan yhdistymisen jälkeen vuonna 1991. Samaan rakennuskompleksiin kuuluvat suurlähetystön kanslia ja suurlähettilään virka-asunto valmistuivat molemmat samoihin aikoihin kesällä 1993, kymmenen vuotta kestäneen suunnittelun jälkeen. Rakennuksen julkisivu on verhoiltu saksalaisella Juran marmorilla. Lähetystörakennuksen kerrosala on noin 3 000 neliömetriä ja virka-asunnon noin 1 400 neliömetriä.


title: Saksan Helsingin-suurlähetystö

text: Lähetystörakennuksen paikalla sijaitsi aiemmin kauppaneuvos Lars Krogius nuoremman vuonna 1922 rakennuttama huvila Larsro ja sitä ennen hänen isänsä vuonna 1892 rakennuttama samanniminen huvila. Tasavallan presidentti Kyösti Kallio asui talvisodan aikana Krogiuksen huvilassa Helsingin keskustaan kohdistuneiden pommitusten vuoksi.


title: Saksan Helsingin-suurlähetystö

text: Vuosina 1918–1928 silloisen Saksan valtakunnan Helsingin-lähetystö toimi osoitteessa Eteläesplanadi 4 ja vuosina 1928–1944 Kaivopuistossa nykyisessä osoitteessa Itäinen Puistotie 6, johon valmistui saksalaisen arkkitehdin Schäferin suunnittelema lähetystötalo. Se kuitenkin päätyi sotien jälkeen muun saksalaisen omaisuuden tavoin välirauhansopimuksen nojalla Neuvostoliiton omistukseen ja sinne sijoitettiin Neuvostoliiton Helsingin-suurlähetystön henkilökunnan lasten koulu. Saksan vanha lähetystötalo kuuluu tänäkin päivänä Venäjän valtiolle ja toimii edelleen suurlähetystön lasten kouluna.


title: Saksan Helsingin-suurlähetystö

text: Toisen maailmansodan jälkeen Suomessa ei ollut Saksan lähetystöä ennen kuin Suomi tunnusti Länsi- ja Itä-Saksan vuonna 1973, minkä jälkeen ne molemmat perustivat suurlähetystönsä Helsinkiin.


title: Saksan Helsingin-suurlähetystö

text: Itä-Saksan suurlähetystö sijaitsi Kulosaaressa Vähäniityntiellä vuonna 1969 valmistuneessa rakennuksessa, jonka suomalainen arkkitehti Tapani Eskola suunnitteli silloiselle Itä-Saksan kaupalliselle edustustolle. Neuvostoliitto luovutti 1950-luvulta alkaen useita haltuunsa päätyneitä saksalaisten omistamia huvilatontteja Kulosaaresta muiden sosialististen maiden lähetystöille. Vähäniityntie 9:n tontti päätyi Itä-Saksalle vuonna 1954. Vuodesta 1994 rakennuksessa on toiminut Ukrainan suurlähetystö. Itä-Saksan lähetystön pihasaunan on sanottu olleen 1970-luvulla Stasin vakoilun ”kuuma piste” Suomessa.


title: Duets (Elton Johnin albumi)

text: Duets on Elton Johnin kahdeskymmenesneljäs studioalbumi, joka julkaistiin vuonna 1993.


title: Esseitä (David Hume)

text: Esseitä on David Humen 12 esseetä sisältävä kokoelma. Esseet julkaisi vuonna 2006 Vastapaino Jani Hakkaraisen, Juha Koiviston ja Lauri Mehtosen toimittamana julkaisuna. Osa suomennoksista on ilmestynyt aiemmin eri julkaisuissa.


title: Luettelo animaatiosarjan Hopon poppoo jaksoista

text: Tämä on luettelo animaatiosarjan Hopon poppoo jaksoista.


title: Pöytämusiikki (Biber)

text: Pöytämusiikki (lat. "Mensa sonora, seu Musica instrumentalis, sonatis aliquot liberiùs ſonantibus ad mensam"; saks. "Die klingende Taffel, oder Instrumentalische Taffel-Music, mit frisch-lautenden Geigen-Klang") on Heinrich Ignaz Franz Biberin Salzburgissa vuonna 1680 julkaisema sävellyskokoelma, joka sisältää kuusi hänen itsensä säveltämää sonaattia viululle, kahdelle alttoviululle ja continuolle.


title: Pöytämusiikki (Biber)

text: Vuonna 1960 julkaisi Grazissa ja Wienissä toimiva Akademische Druck- u. Verlagsanstalt Erich Schenkin tieteellisesti toimittaman laitoksen "Pöytämusiikista" "Denkmäler der Tonkunst in Österreich" -sarjan 96. osana.


title: FK Olimpic Sarajevo

text: FK Olimpic Sarajevo tai monesti vain lyhyesti FK Olimpic on bosniahertsegovinalainen jalkapalloseura Sarajevon kaupungista. Seura pelaa Bosnia ja Hertsegovinan korkeimmalla sarjatasolla Bosnia ja Hertsegovinan Valioliigassa. Olimpic on perustettu lokakuussa 1993. Olimpic on voittanut kertaalleen Bosnia ja Hertsegovinan Cupin.


title: FK Olimpic Sarajevo

text: Olimpic on päässyt kertaalleen pelaamaan Euroopan sisäisissä kilpailuissa, kun se pääse Eurooppa-liigan kauden 2015–2016 ensimmäiselle karsintakierrokselle. Olimpic kohtasi slovakialaisen Spartak Trnavan. Olimpic pelasi kotonaan 1–1 tasapelin, mutta toisen osaottelun jäädessä maalittomaksi, eteni Spartak jatkoon vierasmaalisäännön perusteella.


title: Jussi Junni

text: Jussi Pentti Junni (s. 1982) on suomalainen työmarkkinajohtaja ja pappi. Junni on syyskuusta 2014 asti työskennellyt akavalaisen Kirkon akateemiset AKIn toiminnanjohtajana. Tullessaan valituksi toimeensa 31-vuotiaana Junni oli yksi Suomen nuorimpia valtakunnallisten ammattiliittojen toiminnanjohtajia. Akavan hallituksen varsinaiseksi jäseneksi Junni tuli vuonna 2018.


title: Jussi Junni

text: Junni kirjoitti ylioppilaaksi Ressun lukiosta keväällä 2001. Junni opiskeli Helsingin yliopistossa teologiaa ja psykologiaa ja valmistui teologian maisteriksi vuonna 2007 ja psykologian kandidaatiksi vuonna 2008. Vuonna 2014 Junni suoritti Omnia-aikuisopistossa yritysjohtamisen erikoisammattitutkinnon (YJEAT).


title: Jussi Junni

text: Valmistumisensa jälkeen Junni vihittiin papiksi Helsingin hiippakunnassa 3.6.2007 ja määrättiin toimimaan Meilahden seurakunnan seurakuntapastorina. Vuosina 2012–2014 Junni toimi Opiskelun ja koulutuksen tutkimussäätiö Otuksen (ent. Opiskelijajärjestöjen tutkimussäätiö Otus) toiminnanjohtajana. Kirkon akateemisten toiminnanjohtajaksi Junni siirtyi syyskuusta 2014. Vuonna 2017 Valvira myönsi Junnille psykologin ammattioikeudet.


title: Jussi Junni

text: Osana työtään Kirkon akateemisissa Junni on toiminut Julkisalan koulutettujen neuvottelujärjestö JUKO ry:n kirkon neuvottelukunnan puheenjohtajana sekä JUKOn pääryhmäneuvottelijana Kirkon virka- ja työehtosopimuksen (KirVESTES) sopimusalalla. Junni toimii myös AKIn nimissä olevan kristillisiä järjestöjä koskevan työehtosopimuksen (KJTES) pääryhmäneuvottelijana.


title: Jussi Junni

text: Junni on toiminut lukuisissa luottamustehtävissä, muun muassa Helsingin yliopistossa, Suomen evankelis-luterilaisessa kirkossa sekä useissa järjestöissä. Tullessaan valituksi Vantaan seurakuntien yhteiseen kirkkovaltuustoon ja Tikkurilan seurakunnan seurakuntaneuvostoon vuonna 2002 hän oli yksi Suomen nuorimmista kirkkovaltuutetuista.


title: Jussi Junni

text: Junni on Vihreä liitto r.p:n jäsen.


title: Lukutupa

text: Lukutupa oli Helsingissä vuosina 1897–1910 ilmestynyt aikakauslehti.


title: Lukutupa

text: Viktor Taipaleen perustama ja toimittama "Lukutupa" aloitti nuorisolle tarkoitettuna kaunokirjallisena lukemistona, jonka tehtävä oli sivistää, herättää luku- ja tiedonhalua sekä toimia halvan ”roskakirjallisuuden” vastapainona. Aluksi kerran ja vuodesta 1899 lähtien kahdesti kuukaudessa ilmestyneen lehden painosmäärä kasvoi vuoteen 1900 mennessä ennätykselliseen 20 000 kappaleeseen. Mikkeliin kirjapainon perustanut Taipale joutui pian myymään "Lukutuvan" Hjalmar Liliuksen ja A. H. Karvosen perustamalle osakeyhtiölle, joka siirsi sen painatuksen takaisin Helsinkiin.


title: Lukutupa

text: Uudet omistajat kehittivät "Lukutupaa" yleiskuvalehden suuntaan. Vuodesta 1905 lähtien vastaavana toimittajana työskennellyt Antti Rytkönen pyrki tekemään siitä ”sivistyneille kodeille” tarkoitetun perhelehden. Kilpailu "Helsingin Kaiun" ja "Helsingin Kuvalehden" kanssa kävi lopulta "Lukutuvalle" ylivoimaiseksi. Vuonna 1910 se liitettiin "Helsingin Kuvalehteen", jonka toimittajaksi myös Rytkönen siirtyi.


title: Etapit 1–11 Italian ympäriajossa 2016

text: Etppien 1–11 tulokset Italian ympäriajossa 2016


title: Etapit 1–11 Italian ympäriajossa 2016

text: Tulokset La Gazzetta dello Sport


title: Telluuridioksidi

text: Telluuridioksidi (TeO) on telluurin oksideihin kuuluva epäorgaaninen yhdiste. Yhdistettä käytetään muun muassa akusto-optisissa sovellutuksissa. Luonnossa telluuridioksidia esiintyy telluriittimineraalissa.


title: Telluuridioksidi

text: Huoneenlämpötilassa telluuridioksidi on valkoista tai kellertävää kiteistä ainetta. Yhdisteellä on kaksi kiderakenteeltaan erilaista muotoa, α- ja β-muodot. Näistä α-muoto on rakenteeltaan kerrosmainen ja β-muodon kiderakenne on samanlainen rutiilin kanssa. Telluuridioksidi on veteen liukenematon, mutta liukenee sekä happo- että emäsliuoksiin. Se on siis amfoteerinen aine. Happoliuoksissa muodostuu Te-ioneja ja emäsliuoksissa telluriitti-ioneja (TeO). Sulana yhdiste on väriltään punaista.


title: Telluuridioksidi

text: Telluuridioksidia voidaan valmistaa kuumentamalla telluuria tai telluurihapoketta happivirrassa. Toinen tapa valmistaa yhdistettä on liuottaa telluuria typpihappoon ja laimentaa muodostuva liuos vedellä. Tällöin telluuridioksidi saostuu liuoksesta. Yhdiste voidaan puhdistaa liuottamalla emäksiseen liuokseen ja tekemällä liuos hieman happamaksi rikkihapolla, jolloin telluuridioksidi saostuu uudelleen.


title: Telluuridioksidi

text: Telluuridioksidin yksittäiskiteitä käytetään akusto-optisissa sovelluksissa. Siitä voidaan myös valmistaa orgaanisia telluuriyhdisteitä.


title: FC Koper

text: Football Club Koper on slovenialainen jalkapalloseura Koperin kaupungista. Se pelaa Slovenian korkeimmalla sarjatasolla Slovenian jalkapalloliigassa. Seura pelaa kotiottelunsa Bonifika Stadiumilla. Koper on voittanut Slovenian mestaruuden kertaalleen. Tämä tapahtui kaudella 2009–2010. Slovenian Cupin Koper on voittanut kolmesti: 2006, 2007 ja 2015. Slovenian Supercupin Koper on voittanut 2011 ja 2016.


title: FC Koper

text: Koper on pelannut useana vuonna Euroopan sisäisissa turnauksissa. Ensimmäisen kerran se pelasi UEFA Intertoto Cupissa 2002. Intertoto Cupissa Koper on parhaimmillaan ollut välierissä kaudella 2003. Mestarien liigassa seura on pelannut kaudella 2010–2011, jolloin se hävisi toisella karsintakierroksella kroatialaiselle Dinamo Zagrebille yhteismaalein 5–4, vaikka voitti kotiottelunsa 3–0. Eurooppa-liigassa tai sen edeltäjässä Uefa Cupissa seura ei ole edennyt toista karsintakierrosta pidemmälle.


title: Horoscope

text: Horoscope on taiteilija Matti Rag Paanasen vuonna 1973 ilmestynyt esikoisalbumi.


title: Horoscope

text: Kaikki kappaleet kirjoittanut Matti Rag Paananen, ellei toisin mainita.


title: Kalevatar

text: Kalevatar oli Helsingissä vuosina 1894–1896 ilmestynyt aikakauslehti.


title: Kalevatar

text: Saima Grönstrandin julkaisema ja toimittama "Kalevatar" oli Alexandra Gripenbergin "Kodin ja Yhteiskunnan" ohella yksi varhaisimmista suomalaisista naisten yleislehdistä. Se sanoutui irti politiikasta ja aatteista ja keskittyi kotitalousneuvoihin, muotiin, naisten elämäkertoihin ja kaunokirjallisuuteen. Erityisesti "Kalevatar" halusi valistaa maaseudun naisia. Kahdesti kuukaudessa ilmestynyt lehti eli vain runsaan vuoden ajan.


title: Hemma och Ute

text: Hemma och Ute oli Helsingissä vuosina 1910–1916 ilmestynyt ruotsinkielinen aikakauslehti.


title: Hemma och Ute

text: A. B. Lilius & Herzbergin kustantama ja Hanna Rönnbergin toimittama "Hemma och Ute" oli kuvitettu koko perheen lehti, joka painotti naisnäkökulmaa ja julkaisi paljon kotiin ja naisten maailmaan liittyvää aineistoa. Kahdesti kuukaudessa ilmestynyt lehti sisälsi muotikatsauksia, kirjailumalleja ja kuvallisia ruokareseptejä, tarkkaili naisten asemaa ja käsitteli ensimmäisen maailmansodan tapahtumia naisen näkökulmasta. Ruotsalaisten naisten ja kodin lehtien kilpailusta huolimatta "Hemma och Ute" menestyi varsin hyvin, mutta joutui viimein lopettamaan kustannusten noustua. Sen jatkona ilmestyi vuonna 1916 Rönnbergin toimittama "Ute och Hemma".


title: Pastori Pohjalainen & Defiers (albumi)

text: Pastori Pohjalainen ja Defiers on Pastori Pohjalainen & Defiers-yhtyeen vuonna 1974 ilmestynyt esikoisalbumi.


title: Rajat kiinni!

text: Rajat kiinni! on suomalainen maahanmuuttovastainen kansanliike, joka sanoo toimivansa ”kontrolloimatonta pakolaisvirtaa” vastaan. Liike syntyi syksyllä 2015, kun Euroopan siirtolaiskriisin myötä Suomeen saapui lyhyessä ajassa tuhansia turvapaikanhakijoita.


title: Rajat kiinni!

text: Erään tulkinnan mukaan liike aloitti toimintansa 30. elokuuta Salossa, kun taas toiset sanovat sen alkaneen Helsingissä, Torniossa ja Kemissä 19. syyskuuta 2015 pidetyissä mielenosoituksissa. Myöhemmin mielenosoitukset levisivät useille paikkakunnille eri puolille Suomea.


title: Rajat kiinni!

text: Tapahtumien järjestelyissä on liikkeen johdon lisäksi ollut mukana paikallisia toimijoita sekä muun muassa kansallismieliseksi luonnehdittu Suomen Sisu. Rajat kiinni! -liike toimii aktiivisesti myös Facebookissa, jossa sen ryhmässä on yli yhdeksäntuhatta jäsentä.


title: Rajat kiinni!

text: Tammikuun 2016 alussa Rajat kiinni! lähetti tiedotteen, jossa se irtisanoutui kaikesta puoluepoliittisesta vaikuttamisesta, koska haluaa saada aikaan nopeampia tuloksia. Liike on ilmeisesti jakaantunut Uudenmaan läänistä ja Tampereelta johdettuihin ryhmiin ja esimerkiksi Tampereella järjestettiin tammikuussa 2016 kaksi rinnakkaista Rajat kiinni! -mielenosoitusta.


title: Rajat kiinni!

text: Jakautumisen perimmäisenä syynä on mahdollisesti se, että Suomi Ensin -liike on pyrkinyt valjastamaan Rajat kiinni! -kansanliikkeen omiin puoluepoliittisiin päämääriinsä, vaikka Rajat kiinni! -kansanliikkeen lähtökohtainen kanta oli puoluepolitiikasta irtipysyttely. Jyväskylän yliopiston valtio-opin tutkijatohtori Tommi Kotosen mukaan Rajat kiinni -liikkeen toiminta lähentelee äärioikeistolaisuutta.


title: Rajat kiinni!

text: Alkuperäisen sykäyksen Rajat Kiinni! -kansanliikkeen syntyyn antoi sekä Suomea kohdannut mittava pakolaiskriisi että kesällä 2015 kohahduttanut Olli Immosen (PS) lausunto, jossa hän julisti sodan monikulttuurisuuden painajaista vastaan. Liikkeen nimi syntyi mielenosoituksissa käytetystä iskulauseesta.


title: Rajat kiinni!

text: Salossa järjestettiin mielenosoitus maahanmuuttoaallon vastustamiseksi 30. elokuuta 2015. Liikkeen myöhemmistä aktiiveista paikalla olivat ainakin Jani Salomaa, Pekka Kemppainen, Karin Zeiger ja Susanna Kaukinen. Ainakin Kemppainen ja Kaukinen on mainittu julkisuudessa perustajajäseniksi.


title: Rajat kiinni!

text: Pian sen jälkeen järjestettiin Rajat kiinni! -mielenosoitukset, jotka pidettiin 19. syyskuuta Helsingin Narinkkatorilla, Suomen ja Ruotsin välisellä rajaylityspaikalla Torniossa sekä vielä myöhemmin samana iltana Kemissä.


title: Rajat kiinni!

text: Suurin yksittäinen mielenosoitus oli 2. ja 3. lokakuuta järjestetty Rajat Kiinni! -mielenosoitus, joka järjestettiin ainakin kuudella paikkakunnalla sekä Suomessa että Tallinnassa. Mielenosoituksen järjestäjiksi ilmoitettiin Facebook-tapahtumassa mm. James Hirvisaari, Susanna Kaukinen, Pekka Kemppainen ja Eero Tillanen. Lahden mielenosoituksessa puhui muun muassa James Hirvisaari ja sekä Lahdessa että Helsingissä luettiin Kristiina Ojulandin lähettämä tervehdys.


title: Rajat kiinni!

text: Pohjois-Suomen tapahtumien järjestäjä ja koollekutsuja oli torniolainen yrittäjä Raimo Toppala. Jokainen mielenosoitus keräsi noin 200–300 osallistujaa, mutta esimerkiksi Ruotsin poliisin arvion mukaan Torniossa oli jopa 600 rajalle ihmismuurin muodostanutta mielenosoittajaa. Syys–lokakuun aikana Torniossa pidettiin useita Rajat kiinni! -mielenosoituksia, joihin järjestettiin bussikuljetuksia myös muualta Suomesta. Niistä viimeisimpiin osallistui enää noin sata henkilöä.


title: Rajat kiinni!

text: Syksyn 2015 aikana mielenosoituksia järjestettiin Helsingin ja Tornion lisäksi ainakin Turussa, Tampereella, Lahdessa, Hämeenlinnassa, Jyväskylässä, Oulussa, Mikkelissä, Hyvinkäällä ja Savonlinnassa. Lahden tapahtumassa oli noin 300 mielenosoittajaa ja Hämeenlinnassa sata, mutta Tampereella, Mikkelissä ja Savonlinnassa nähtiin vain 20–30 henkilöä. Marraskuun lopussa Heinolan torilla järjestettyyn mielenosoitukseen ei ilmaantunut yhtään osallistujaa. Tapahtumat sujuivat pääosin rauhallisesti, mutta esimerkiksi Lahdessa poliisi ilmoitti korjanneensa talteen useita päihtyneitä mielenosoittajia.


title: Rajat kiinni!

text: Talven ja kevään 2016 aikana Rajat kiinni! mielenosoitukset laajenivat Poriin, Kokkolaan, Kaarinaan, Raisioon, ja Rovaniemelle. Seinäjoella puolestaan järjestettiin 6. helmikuuta Rajat kiinni! -mielenosoitus, joka oli osa saksalaisen Pegidan yleiseurooppalaista maahanmuuttovastaista mielenosoituspäivää. Seinäjoen tapahtumaa olivat järjestämässä myös Suomen Sisu, Finnish Defence League sekä kadunturvajoukko 105th Guardians. Puhujina olivat muun muassa perussuomalaisten kansanedustaja Teuvo Hakkarainen ja Viron konservatiivisen kansanpuolueen edustaja. Tapahtumassa oli noin 200 osallistujaa. Pegidan mielenosoitukseen osallistuttiin tukimielenosoituksella myös Helsingissä Rajat Kiinni! -liikkeen toimesta.


title: Rajat kiinni!

text: Vuoden 2016 puolella järjestetyt mielenosoitukset eivät enää keränneet samanlaisia yleisömääriä kuin edellisenä syksynä. Rovaniemellä ja Kokkolassa oli noin sata osallistujaa, Porin soihtukulkueessa noin 60, Raisiossa parikymmentä ja Kaarinassa noin kymmenkunta ihmistä. Seinäjoen tapahtuman ohella suurin talven 2016 mielenosoituksista oli 30. tammikuuta Helsingissä järjestetty kulkue, johon osallistui parisataa henkilöä.


title: Rajat kiinni!

text: Rajat kiinni! -mielenosoituksissa on puhunut useita poliitikkoja, kuten entinen kansanedustaja James Hirvisaari, perussuomalaisten varapuheenjohtaja Sebastian Tynkkynen, saman puolueen kansanedustajat Teuvo Hakkarainen ja Olli Immonen, sekä Sinivalkoisen Rintaman kaupunginvaltuutettu Olavi Mäenpää Puhujina ovat olleet myös muun muassa kirjailija Klaus Elovaara sekä kansalaisaktivistit Seppo Lehto ja Junes Lokka.


title: Rajat kiinni!

text: Rajat Kiinni! -kansanliike osallistui Vuosaaren 10. syyskuuta 2016 mielenosoitukseen yhtenä "Pidetään Suomi Suomena!" -mielenosoituksen järjestäjänä. Liike kritisoi Peli Poikki! -mielenosoitusta omalla mielenosoituksellaan Helsingissä 24. syyskuuta 2016.


title: Rajat kiinni!

text: Helsingin Sanomat raportoi 11. maaliskuuta 2017 Rajat Kiinni! -kansanliikkeen osallistuneen "Puhdistus"-mielenosoitukseen Helsingissä.


title: Rajat kiinni!

text: Rajojen sulkemista vaatineet mielenosoitukset synnyttivät myös vastamielenosoituksia. Lokakuun alussa Tornioon kokoontui noin 150 ihmistä avoimen ja rajattoman Tornio–Haaparannan puolesta. Syksyllä vastamielenosoituksia järjestettiin myös ainakin Tampereella, Lahdessa ja Jyväskylässä. Avoin Lahti -tapahtumassa oli noin 600 ja Tampereella hieman toistasataa vastamielenosoittajaa. Lokakuun alussa Helsingin Narinkkatorilla järjestettiin samanaikaisesti noin 200 osallistujan Rajat kiinni! -mielenosoitus sekä 300 ihmisen Loppu rasismille -mielenosoitus. Poliisi otti kiinni kuusi henkilöä, jotka edustivat eri osapuolia.


title: Rajat kiinni!

text: Tammikuussa 2016 Helsingissä järjestetyn kulkueen yhteydessä pidetty vastamielenosoitus keräsi paikalle noin 300 osallistujaa, joista kymmenkunta keppihevosin varustautunutta naista poistettiin paikalta. Helmikuun alussa Seinäjoella järjestetyn yleiseurooppalaisen tapahtuman kanssa pidettiin samaan aikaan Ei rasismia minun nimissäni! -vastamielenosoitus, johon osallistui noin sata ihmistä. Kevään aikana vastamielenosoituksia järjestettiin myös muun muassa Kokkolassa, jossa paikalla oli noin 40 henkeä, sekä Porissa, Tampereella ja Rovaniemellä, joissa nähtiin paikallisten Loldiers of Odin -ryhmien klovneiksi pukeutuneita mielenosoittajia. Rovaniemellä poliisi vei putkaan yhden pellen ja Tampereella kaksi.


title: Rajat kiinni!

text: Vastamielenosoituksissa ovat puhuneet muun muassa kansanedustajat Ville Niinistö ja Erkki Tuomioja sekä pastori Kai Sadinmaa ja ruotsalainen professori Peter Waara.


title: Rajat kiinni!

text: Turussa Rajat kiinni! -liike järjesti lokakuusta 2015 alkaen säännöllisiä parinkymmenen hengen mielenilmauksia kaupungintalon ulkopuolella Turun kaupunginvaltuuston kokousten aikana.


title: Rajat kiinni!

text: Iskulauseiden lisäksi mielenosoittajat ovat häirinneet valtuuston kokouksia muun muassa torvia soittamalla. Silminnäköijöiden mukaan paikalla on myös huudettu natsi-Saksan tuhoamisleireihin viittaavaa iskulausetta ”Rajat kiinni, uunit auki!”. Järjestystä ovat kaupungin omien vahtimestarien lisäksi olleet turvaamassa myös yksityiset vartijat sekä poliisi.


title: Rajat kiinni!

text: Tammikuun lopussa Turun kaupunginvaltuuston puheenjohtaja Olli A. Manni ilmoitti kovaäänisten mielenosoitusten häiritsevän valtuuston työskentelyä niin, että hän olisi valmis estämään mielenosoittajien pääsyn istuntosalin ikkunoiden alle. Manni ei myöskään pitänyt viikoittain toistuvia tilaisuuksia enää mielenosoituksina vaan pelkkänä haitantekona. Myös useiden muiden kaupunginvaltuutettujen, kuten Ilkka Kantolan, Li Anderssonin ja Janina Anderssonin mukaan mielenosoitukset häiritsivät työskentelyä, koska metelöinti estää puheiden kuulemisen, mutta he eivät kuitenkaan olleet valmiit kieltämään niitä. Kaupungintalon edustalla on nähty myös vastamielenosoituksia. Maaliskuussa Turun kaupunki perui kolme hallinnoimiensa kiinteistöjen tilavarausta, koska niissä järjestettäviksi aiottujen Rajat kiinni! -keskustelutilaisuuksien teemat eivät soveltuneet kaupungin arvomaailmaan. Varaukset oli liikkeen sijasta tehty Maskussa toimivan sähköalan yrityksen nimissä.


title: Rajat kiinni!

text: Turun aktiiveista ainakin Mario Argenta on siirtynyt sittemmin Suomi Ensin! -yhdistykseen.


title: Rajat kiinni!

text: Helsingin Tapanilassa Rajat kiinni! -liike piti helmikuusta 2016 lähtien useita urheiluseura Tapanilan Erää vastaan suunnattuja mielenosoituksia, sen järjestettyä turvapaikanhakijoille tarkoitettuja karatekursseja. Seura sai jo ennen mielenosoitusten alkua runsaasti vihapostia liikkeen aktiiveilta. Kovaääniset mielenosoitukset ovat aiheuttaneet häiriötä Tapanilan liikuntahallin muille käyttäjille, muun muassa lasten on kerrottu pelänneen niitä. Lisäksi huhtikuussa liikuntahallin kahvilan työntekijää häirittiin niin, että poliisi tutkii tapausta kunnianloukkauksena. Mielenosoituksissa on ollut mukana myös Soldiers of Odin -katupartion virolaisia jäseniä. Häiriöistä huolimatta poliisi ei suostunut siirtämään mielenosoittajia pois liikuntahallin edustalta.


title: Rajat kiinni!

text: Tapanilan mielenosoitusten pääasialliseksi järjestäjäksi voidaan katsoa Marco de Wit, joka sittemmin siirtyi Suomi Ensin! -yhdistykseen.


title: Rajat kiinni!

text: Tammikuussa 2016 syntyi kohu, kun Yleisradion "Aamu-TV" oli pyytänyt vieraakseen Rajat kiinni! -liikkeen perustajajäsenet Susanna Kaukisen ja Pekka Kemppaisen. Paheksuntaa herätti, että haastattelussa ei kysytty kriittisiä kysymyksiä liikkeen rasistisesta ideologiasta. Kaukinen oli aiemmin hyllytetty MV-lehden avustajien joukosta "rotuhygieniajuttujen" takia. Yleisradio pahoitteli myöhemmin tapahtunutta, todeten ettei haastattelu ”mennyt putkeen”.


title: Rajat kiinni!

text: Marco de Witin luotsaaman Suomi Ensin! -liikkeen tiedotuskanavaksi myöhemmin muodostunut Kansanliike.net julkaisi omana näkemyksenään tiedonannon, jossa se ilmoitti, etteivät liikkeen perustajiin kuuluvat Kaukinen ja Kemppainen ole liikkeen virallisia edustajia.


title: Rajat kiinni!

text: Syyskuussa Torniossa järjestetyissä mielenosoituksissa näkyi runsaasti Suomen jääkiekkomaajoukkueen fanipaitoja, jonka jälkeen Suomen jääkiekkoliitto pyysi käyttämään niitä mielenosoitusten sijaan jääkiekkokatsomoissa. Entinen maajoukkuejääkiekkoilija ja kansanedustaja Sinuhe Wallinheimo oli jo aikaisemmin todennut kiekkoleijonan olevan ”kansainvälinen ja suvaitsevainen”. Hallituspuolue perussuomalaisten paikallispoliitikko ja kansanedustaja Lea Mäkipään eritysavustaja Terhi Kiemunki herätti samaan aikaan huomiota järjestäessään bussikuljetusta Tornion mielenosoitukseen, jossa vaadittiin rajojen sulkemisen lisäksi hallituksen eroa. Myöhemmin Kiemunki selitti kohua väärinkäsityksellä.


title: Rajat kiinni!

text: Joulukuussa 2015 Tikkurilan seurakunta vapautti työtehtävistään liikkeen aktiivin, joka oli Facebook-viestissään uhannut polttaa työpaikkansa Vantaan Pyhän Laurin kirkon ja sylkeä turvapaikanhakijoille tarjottavaan joulupuuroon. Työntekijä irtisanottiin myöhemmin seuraavana keväänä rasististen kirjoitusten jatkuttua.


title: Rajat kiinni!

text: Tammikuussa 2016 kaksi hoitoalalla työskentelevää naista perusti Street Patrol -nimisen katupartion, joka ilmoitti irtisanoutuvansa rasismista ja ottavansa jäseniksi vain henkilöitä, jotka eivät ole syyllistyneet rikoksiin tai vihakirjoituksiin. Pian kuitenkin kävi ilmi, että molemmat perustajat olivat kirjoittaneet rasistisia kannanottoja muun muassa Rajat kiinni! -liikkeen Facebook-ryhmään.


title: Rajat kiinni!

text: Helsingin Narinkkatorilla pidettiin 30. tammikuuta Rajat kiinni! -liikkeen järjestämä Naisrauhaa-mielenosoitus, jonka kutsussa viitattiin kirjailija Minna Canthiin. Suomen johtavan Canth-tutkijan kirjallisuushistorioitsija Minna Maijalan mukaan hän ei kuitenkaan olisi kannattanut liikkeen toimintatapoja ja ideologiaa. Samaan tapahtumaan liittyneessä kulkueessa kannettiin ristejä, jonka jälkeen Suomen evankelis-luterilainen kirkko ilmoitti, etteivät rasistiset mielenosoitukset ole oikea paikka kristinuskon symboleille. Rajat kiinni! -liike kiisti mielenosoituksen olleen rasistinen ja ilmoitti tekevänsä rikosilmoituksen syyttäen kirkkoa kunnianloukkauksesta. Kirkon viestintäpäällikön mukaan taas liikkeen rasistisuudesta ei pitäisi olla minkäänlaista epäilystä. YleX:n naistoimittaja joutui tapahtumassa uusnatsin solvaamaksi ja tönimäksi. Narinkkatorin mielenosoitusta häiritsivät keppihevosilla varustautuneet naiset, jotka poliisi poisti paikalta. Kolme vastamielenosoittajiin kuulunutta huutelijaa otettiin kiinni. Maaliskuussa puolestaan perussuomalaisten varapuheenjohtaja Sebastian Tynkkynen teki rikosilmoituksen, kun häntä oli Narinkkatorilla järjestetyssä mielenosoituksessa kutsuttu rasistiksi.


title: Rajat kiinni!

text: Helmikuun lopussa 2016 Kirkkohallituksen Helsingin Etelärannassa sijaitseva toimitalo uhattiin räjäyttää ja polttaa, ellei kirkko ilmoita tukevansa Rajat kiinni! -liikettä. Lisäksi viestissä uhattiin puukottaa kirkkohallituksen työntekijöitä. Kirkkohallituksen turvatoimia kiristettiin uhkauksen jälkeen, mutta poliisin mukaan uhkaus ei ollut varteenotettava. Maaliskuussa liike hyökkäsi rajusti Orkla Foods Finlandia vastaan, yhtiön mainoskampanjassa olleen afrikkalaistaustaisen suomalaisnaisen takia.


title: Rajat kiinni!

text: Huhtikuussa 2016 kohua herätti Rovaniemen Rajat kiinni! -mielenosoitukseen osallistunut kokoomuksen paikallispoliitikko, joka esiintyi sodanaikaisessa asepuvussa Suomi-konepistoolin ja puukon kanssa.


title: Rajat kiinni!

text: Toukokuussa 2016 syntyi kohu, kun liikkeen johtohahmo Pekka Kemppainen lisäsi kansanedustaja Li Anderssonin (vas.) Facebook-sivulle kuvan irtileikattua päätä roikottavasta Isis-terroristista. Kuvassa pään tilalle oli muokattu Anderssonin pää. Andersson koki kuvan uhkaavaksi ja teki rikosilmoituksen. Syyskuussa Pekka Kemppainen otettiin kiinni Helsingin mielenosoituksessa.


title: Rajat kiinni!

text: Rajat kiinni! -liikettä on arvosteltu rasistisuudesta ja siitä, että se käyttää seksuaalirikoksia ja naisiin kohdistuvaa väkivaltaa tekosyynä rasismille ja muukalaisvastaisuudelle. Liikettä on kutsuttu myös tekopyhäksi, koska sen tilaisuuksien järjestäjinä ja puhujina on ollut naisiin kohdistuneista väkivaltarikoksista tuomittuja. Liikkeen julkinen Facebook-ryhmä on myös herättänyt runsaasti paheksuntaa vihapuheen, avoimen rasismin ja jopa väkivaltaan yllyttävän sisältönsä vuoksi. Ryhmässä on esitetty tappouhkauksia muun muassa poliisiylijohtaja Seppo Kolehmaiselle sekä sisäministeri Petteri Orpolle. Liikkeen Ryhmään kuuluu myös poliitikkoja, kuten perussuomalaisten kansanedustajat Juho Eerola, Olli Immonen, Mika Niikko ja Teuvo Hakkarainen.


title: Rajat kiinni!

text: Poliisia puolestaan on syytetty vastamielenosoittajien sananvapauden rajoittamisesta. Vastamielenosoittajia on usein poistettu paikalta tai jopa otettu kiinni heidän mielestään kevyin perustein. Vertailukohtana on käytetty muun muassa Pride-kulkueita, joiden yhteydessä vastamielenosoittajien on annettu rauhassa ilmaista mielipiteitään. Rajat kiinni! -liikettä vastustaneita on poistettu paikalta ainakin Helsingissä, Tampereella ja Rovaniemellä, jossa poliisi oli myös pyytänyt vastamielenosoitusta lopettamaan ennen Rajat kiinni! -tapahtuman alkua. On myös esitetty väitteitä, etteivät viranomaiset anna vastamielenosoituksille lupaa Rajat kiinni! -tapahtumien läheisyyteen. Huhtikuussa 2016 poliisin toimista tehtiin kantelu eduskunnan oikeusasiamiehelle.


title: Myrkyttäjät

text:
Myrkyttäjillä tarkoitetaan ammattimaisesti toimivia, toisten ihmisten myrkyttämiseen tappamistarkoituksessa erikoistuneita henkilöitä. Käsitteellä viitataan erityisesti antiikin Roomassa, keskiajan ja renessanssiajan Italiassa sekä renessanssiajan Ranskassa toimineita myrkyttäjiä. Vaikka myrkyttäminen on ollut aikojen kuluessa varsin yleistä ja tekijöitä todennäköisesti huomattavan paljon, vain muutamat heistä ovat jääneet historiankirjoihin.
Usein myrkyttäjät olivat saaneet koulutuksen tehtäväänsä, kuten keisari Neron hovissa ja Venetsian myrkyttäjien koulussa, osa oli itseoppineita, kuten sisilialaislähtöinen Giulia Tofana. Myrkyttäjien koulutusta ja toimintaa sponsoroivat usein valtaapitävät tahot, jotka hankkiutuivat eroon ei-toivotuista henkilöistä.


title: Myrkyttäjät

text: Ajanlaskumme alkupuolella myrkyttämisestä tuli tiettävästi ensimmäistä kertaa ammatti. Käytännössä tämä tarkoitti sitä, että vähällä vaivalla saatettiin palkata myrkyttäjä valmistamaan kuolettava annos viholliselle tai kilpailijalle.


title: Myrkyttäjät

text: Ensimmäinen historiankirjoitusten tuntema myrkyttäjä oli roomalainen Locusta, joka avusti Julia Agrippinaa murhaamaan miehensä Claudiuksen. Locusta valmisti myrkkyannoksia myös keisari Neron käskystä, jolla murhattiin muun muassa Britannicus, Neron velipuoli. Nero valitsi Locustan neuvonantajakseen myrkytysasioissa. Hän perusti myrkyttäjien koulun ja asetti Locustan johtamaan sitä. Koulun tarkoituksena oli suunnitella myrkyttämisiä sekä estää keisari Neroon kohdistuvia myrkytysyrityksiä.


title: Myrkyttäjät

text: Locustan lisäksi Roomassa tunnettiin kaksi muuta merkittävää naismyrkyttäjää. Runoilija Horatius kertoo Canidiasta, kuuluisasta roomalaisesta myrkyttäjästä, joka suosi myrkkynä hemlokkia. Tacitus kertoo kolmannesta myrkyttäjästä, Martinasta. Hän yhdisti Martinan keisari Tiberiuksen veljenpojan Germanicuksen kuoleman epäilyttäviin olosuhteisiin (v. 19). Martina lähetettiin Roomaan Senaatin tutkittavaksi, mutta hän kuoli yllättäen matkalla. Hänen ruumissaan ei ollut merkkejä itsemurhasta, mutta hänen hiussolmustaan löydettiin myrkkyä.


title: Myrkyttäjät

text: Roomassa säädettiin ensimmäinen myrkytykset kieltävä laki vuonna 82, "lex Cornelia de sicariis et veneficis" ("Cornelian laki koskien salamurhaajia ja noitia"). Laki ei puuttunut ainoastaan todennettuihin myrkyttämisrikoksiin, vaan koski myrkyn valmistusta, ostamista, myyntiä, hallussapitoa ja luovuttamista myrkyttämistarkoituksessa.


title: Myrkyttäjät

text: Ammattimyrkyttäjien koulukunta loi mainetta 1400-luvun Venetsiassa, joka oli siihen aikaan itsenäinen valtio. Tänä aikana Venetsian hallinto suhtautui myönteisesti myrkyttämällä tehtyihin salamurhiin, jotka oli suunnattu keisareita, prinssejä ja vaikutusvaltaisia aatelisia kohtaan. Myrkyttämisiä suunnitteli pahamaineinen Kymmenen raati, joka koostui varakkaisiin sukuihin kuuluvista oligarkeista. Näihin päiviin asti on säilynyt asiakirjoja jäsenten salamurhaäänestyksistä, murhien syistä ja hinnoista. Säilyneiden asiakirjojen joukossa on muun muassa myrkyttäjä John Ragusalaisen, fransiskaanimunkin, tarjous Kymmenen raadille. Tarjouksessa hinnoiteltiin myrkyttämisen hintoja seuraavasti: Osmanien sulttaani Mehmed II 500 dukaattia, Espanjan kuningas 150 dukaattia, paavi 100 dukaattia.


title: Myrkyttäjät

text: Italian myrkyttäjien koulukunta toimi 1500- ja 1600-luvulla. Venetsian myrkyttäjistä poiketen italialaiset eivät valikoineet uhrejaan siviilisäädyn perusteella. Salamurhien uhreja oli kaikista siviilisäädyistä. Napolilainen Giambattista della Porta kuvailee teoksessaan "Neopoliani Magioe Naturalis" (v. 1589) erilaisia myrkyttämismenetelmiä. Hän kuvaa erityisesti viinin myrkyttämistä, joka oli siihen aikaan suosituimpia tapoja. Yksi kuuluisimmista italialaisista myrkyttäjistä oli Giulia Tofana. Hänen kerrotaan myyneen arsenikkia sisältäviä lääkepulloja kosmetiikkatuotteina naisille, jotka halusivat päästä eroon aviomiehistään.


title: Sireenit

text: Sireenit on suomalaisen laulaja Evelinan neljäs single. Sen julkaisi Universal 31. maaliskuuta 2016. Kappaleen ovat säveltäneet MGI ja Tiina Vainikainen, sanoittaneet MGI, Vainikainen, Evelina ja Simo Pirhonen sekä sovittaneet MGI, Iiro Paakkari ja Arttu Istala.


title: Sireenit

text: Suomen virallisella listalla ”Sireenit” nousi latauslistan ykköseksi heti ensimmäisellä viikollaan 14/2016. Singlelistalla kappale aloitti samalla viikolla kolmantena, mutta nousi ykköseksi seuraavalla viikolla.


title: Framtid

text: Framtid oli Helsingissä vuosina 1905–1910 ilmestynyt aktiivisen vastustuspuolueen ruotsinkielinen viikkolehti.


title: Framtid

text: Ensimmäisen sortokauden aktivistit perustivat "Framtidin" heti suurlakkoa seuranneen ennakkosensuurin poistamisen jälkeen. Lehden päätoimittajana työskenteli aluksi Herman Gummerus ja vuosina 1907–1908 toiseksi toimittajaksi mainittiin Filemon Tiderman. Vuosina 1909–1910 "Framtidiä" toimitti aktivistipuolueen puheenjohtaja Johannes Gummerus apunaan Karl Mannelin. Lehden suomenkielisenä vastineena ilmestyi vuosina 1906–1907 Mannelinin toimittama "Vastaisuus".


title: Framtid

text: "Framtid" oli alkuvaiheessa yhtä paljon siihen kirjoittaneen Konni Zilliacuksen kuin aktivistipuolueen johdon lehti. Sen tavoitteiksi ilmoitettiin Suomen poliittinen riippumattomuus ja tasavaltalainen, demokraattinen hallitusmuoto. Lehdessä käsiteltiin etupäässä poliittisia asioita, joista tärkeimpiä olivat Suomen aseman vahvistaminen, taistelu itsevaltiutta vastaan venäläisten rinnalla, uskonnonvapaus ja maanomistuskysymyksen ratkaisu. "Framtid" seurasi aktiivisesti Venäjän sisäpolitiikkaa ja julkaisi venäläisten emigranttien kirjoituksia. Se piti esillä myös ajatusta Suomen itsenäisyydestä ja aseellisen vastarinnan mahdollisuudesta. Politiikan ohella kiinnitettiin huomiota kulttuurikysymyksiin ja julkaistiin aktivistien muistelmia.


title: Framtid

text: Ennakkosensuurin poistamisen jälkeen viranomaiset pystyivät puuttumaan lehtien sisältöön vain rikosoikeudellisin keinoin. "Framtid" saikin syyteitä majesteettirikoksista ja yllytyksestä kapinaan. Filemon Tiderman karkotettiin vuonna 1908 Siperiaan ja Gummerukset tuomittiin myöhemmin vankeusrangaistuksiin. Lehteä ei kuitenkaan pystytty lakkauttamaan, vaan se jatkoi ilmestymistään vielä senkin jälkeen, kun aktiivinen vastustuspuolue oli vuonna 1908 käytännössä lakannut olemasta. Lähes 1 200 kappaleen levikin saavuttaneen "Framtidin" ja sen taustajoukon päivänpoliittinen merkitys jäi vähäiseksi. Henkisesti se muodosti sillan aktivismin ja ensimmäisen maailmansodan aikaisen jääkäriliikkeen välille.


title: Vuorikorupitta

text: Vuorikorupitta ("Pitta venusta") on pittojen heimoon kuuluva varpuslintu.


title: Vuorikorupitta

text: Vuorikorupittaa tavataan Indonesiassa Sumatran saarella, ja sen levinneisyysalueen pinta-ala on noin 71 500 km. Lajia uhkaa elinympäristöjen tuhoutuminen, ja se on luokiteltu vaarantuneeksi.


title: FK Mogren

text: Fudbalski klub Mogren Budva (Фудбалски Клуб Могрен) eli FK Mogren on montenegrolainen jalkapalloseura Budvan kaupungista. Mogren pelaa Montenegron toiseksi korkeimmalla sarjatasolla Druga Crnogorska Ligassa, jonne se putosi kauden 2014–2015 jälkeen. Mogren on voittanut Montenegron mestaruuden kahdesti: kausina 2008–2009 ja 2010–2011. Montenegron Cupin seura voitti vuonna 2008. Mogren on perustettu vuonna 1920 nimellä FK Budva, mutta seura vaihtoi nimensä FK Mogren Budvaksi vuonna 1991.


title: FK Mogren

text: Mogren eteni UEFAn Euroopan sisäisiin turnauksiin, kun se pääsi kaudella 2008–2009 Eurooppa-liigan edeltäjän UEFA Cupin ensimmäiselle karsintakierrokselle. Tällöin Mogren hävisi israelilaiselle Ironi Kiryat Shmona yhteismaalein 4–1. Mestarien liigaan Mogren pääsi ensimmäisen kerran kaudelle 2009–2010. Tällöin se voitti maltalaisen Hiberniansin ensimmäisellä karsintakierroksella 6–0, mutta hävisi toisella kierroksella tanskalaiselle FC Kööpenhaminalle 12–0. 2010–2011 Mogren pelasi Eurooppa-liigassa. Ensimmäisellä karsintakierroksella montenegrolaisseura voitti andorralaisen Santa Coloman 5–0, mutta toisella kierroksella israelilainen Maccabi Tel Aviv voitti Mogrenin yhteismaalein 3–2. Viimeisin esiintyminen tapahtui kaudella 2011–2012, jolloin Mogren hävisi toisella karsintakierroksella bulgarialaiselle Liteks Lovetšille 5–1.


title: Borneonpitta

text: Borneonpitta ("Pitta baudii") on pittojen heimoon kuuluva varpuslintu.


title: Borneonpitta

text: Borneonpittaa tavataan Malesiassa, Bruneissa ja Indonesiassa, ja sen levinneisyysalueen pinta-ala on noin 608 000 km. Lajia uhkaa elinympäristöjen tuhoutuminen, ja se on luokiteltu vaarantuneeksi.


title: Kunnanhallituksen puheenjohtaja

text: Kunnanhallituksen puheenjohtaja, itseänsä kaupungiksi kutsuvissa kunnissa kaupunginhallituksen puheenjohtaja, on kunnanvaltuuston hallituksen puheenjohtaja. (Tehtävä on siis eri asia kuin kunnanvaltuuston puheenjohtaja.) Se on kuntalakiin perustuva tehtävä, johon valitaan pääsääntöisesti kahdeksi vuodeksi kerrallaan. Hän on luottamushenkilö, mutta voi toimia joko pelkästään luottamustoimena tai osapäiväisenä tai kokopäiväisenä. Kuntien organisaatiot sekä toimintakulttuurit ja käytännöt vaihtelevat suurestikin, joten puheenjohtajan tehtävistä määräävät pääsääntöisesti kunnat omissa hallintosäännöissään, mutta kuntalaissa on selkeä pykälä (40§) kunnanhallituksen puheenjohtajan tehtävistä.


title: Kunnanhallituksen puheenjohtaja

text: Kunnanhallituksen puheenjohtaja johtaa poliittista yhteistyötä ja puhetta kunnanhallituksen kokouksissa ja päivittäistä poliittista toimintaa kunnassa sekä tehtäviä, joita kunnanhallituksen toteuttaminen edellyttää. Mikäli kokouksessa annetut äänet menevät tasan, ratkaisee puheenjohtajan ääni. Lisäksi puheenjohtajalla on yksin otto-oikeus kunnan asioihin. Hän voi myös olla ottamatta asioita kokouksessa käsittelyyn.


title: Kunnanhallituksen puheenjohtaja

text: Hallituksen puheenjohtajalla on erityinen rooli ja merkitys kunnanjohtajan (kaupunginjohtajan) yhteistyökumppanina. Parhaimmillaan kunnanhallituksen puheenjohtaja ja kunnanjohtaja toimivat kumppanuudessa, jolloin he luovat edellytyksiä toistensa työlle. Tärkeintä on, että he arvostavat toisten osaamista, tukevat toisiaan, luottavat toisiinsa ja välittävät toisilleen avoimesti tietoa.


title: Kunnanhallituksen puheenjohtaja

text: Uuden sääntelyn tarkoituksena on kunnanhallituksen puheenjohtajan roolin selkeyttäminen ja toiminta-edellytysten parantaminen. Sääntely korostaa osaltaan poliittista johtamista sellaisessa kunnassa, jossa toimii kunnanjohtaja.


title: Kunnanhallituksen puheenjohtaja

text: Erityisenä haasteena kunnan johtamisessa on työnjako ja vastuu kunnanjohtajan ja kunnanhallituksen puheenjohtajan välillä. Kunnanhallituksen puheenjohtajan tehtävän sääntelyllä pyritään selkeyttämään puheenjohtajan ja kunnanhallituksen välistä työnjakoa. Pykälä on luonteeltaan informatiivinen ja toteava.


title: Kunnanhallituksen puheenjohtaja

text: Ennen uutta kuntalakia 1976, kunnanhallituksen puheenjohtajana toimi aina kaupunginjohtaja. Uudessa laissa se kiellettiin ja tehtävään istutettiin luottamushenkilö.


title: Kunnanhallituksen puheenjohtaja

text: Kunnanhallituksen puheenjohtajan poliittinen johtajuus korostuu myös erottamismahdollisuudella. Valtuusto voi erottaa kunnanhallituksen puheenjohtajan ja varapuheenjohtajan kesken toimikauden, jos se on menettänyt luottamuksensa kyseiseen henkilöön (Kuntalaki 34 §). Tämä on kuntalaissa uusi säännös.


title: Konrehtori

text: Konrehtori (lat. "con" = kera, "rector" = johtaja), aikaisemmin,muun muassa 1843 ja 1856 vuoden kymnaasi- ja koulujärjestyksissä käytetty nimitys ylemmän alkeiskoulun toiselle, rehtorin jälkeiselle opettajalle. Hänen palkkansa oli pienempi kuin rehtorin, mutta korkeampi kuin kollegan.


title: Kunnanvaltuuston puheenjohtaja

text: Kunnanvaltuuston puheenjohtaja, itseänsä kaupungiksi kutsuvissa kunnissa kaupunginvaltuuston puheenjohtaja, on valtuuston keskuudestaan itselleen valitsema luottamushenkilö pääsääntöisesti koko valtuustokaudeksi. Hän johtaa puhetta valtuuston kokouksissa ja kutsuu koolle valtuuston kokoukset. Vaikka kunnanhallituksen puheenjohtajalla on enemmän ns. poliittista valtaa kunnassa tehtävien muodossa, toimii valtuuston puheenjohtaja korkeimpana poliittisena luottamushenkilönä kunnassa. Tehtävään sisältyy myös paljon edustuksellisia tehtäviä.


title: Kunnanvaltuuston puheenjohtaja

text: Kunnanvaltuuston puheenjohtajaa ei voi erottaa.


title: Kollega

text:
Kollega (lat. "collē'ga") tarkoittaa virkakumppania, mutta on aiemmin ollut myös yleisesti käytetty eräiden oppikoulunopettajien nimityksenä lehtorin arvoa alempana virkanimikkeenä. Se säilytettiin vielä vuoden 1872 koulujärjestyksessä (§ 8. 51, 68). Kolleganvirkoja oli lyseoissa, tyttökouluissa, valtion viisiluokkaisissa yhteiskouluissa sekä
muutamissa seminaareissa harjoitusaineissa. Myöhemmin nimityksen korvasi "nuorempi lehtori".


title: Ojavalo

text: Ojavalo on auton keulaan kiinnitetty lisävalo, jonka tarkoitus on valaista tien oikeata reunaa auton lähellä. Muiden lisävalojen tavoin ojavalot olivat Suomessa suosittuja erityisesti 1960-luvulla. Ojavalon linssi ja muu rakenne on suunniteltu niin, että valaisimen keskeltä lähtee kapea pistemäinen valokeila.


title: Ojavalo

text: Ajoneuvohallintokeskuksen mukaan yhtä hyväksyttyä mallia olevaa ojavaloa saa yhä käyttää ennen 1.1.1971 käyttöönotetussa autossa. Se on sijoitettava auton keskilinjalle tai sen vasemmalle puolelle, vähintään 300 millimetrin korkeudelle muttei lähivaloja korkeammalle, ja suunnattava oikealle ja alas ettei se häikäise vastaantulijoita. Ojavalon teho saa olla enintään 40 wattia ja siinä tulee olla hajasäteilyn estävä kenno tai vastaava laite.


title: Hans Aufrichtig

text: Hans Sigmund Aufrichtig (5. syyskuuta 1869 Praha, Böömin kuningaskunta – 26. toukokuuta 1951 Helsinki) oli böömiläissyntyinen kapellimestari, kuoronjohtaja ja säveltäjä, joka vaikutti sittemmin Suomessa.


title: Hans Aufrichtig

text: Aufrichtigin vanhemmat olivat taidemaalari Ferdinand Aufrichtig ja Luise Hviždalek. Hän avioitui vuonna 1894 Augusta Eriksonin kanssa (k. 1943).


title: Hans Aufrichtig

text: Aufrichtig opiskeli musiikkia Prahassa 1885-1890 ja Berliinissä Hugo Leichtentrittin johdolla 1912. Tultuaan Suomeen 1890-luvullahän työskenteli 1901-1915 Vaasassa laulunopettajana. Hän oli Vaasan orkesterin kapellimestari 1911-1915, Suomalaisen oopperan harjoitus- ja kuoronjohtaja 1918-1942 ja toimi oopperassa kapellimestarina 1920–1930.


title: Hans Aufrichtig

text: Aufrichtigin tuotantoon kuuluu piano-, viulu- ja sellosävellyksiä, ja hän sävelsi musiikin satunäytelmään "Rosenröd". Hän keräsi Pohjanmaalta kansanlauluja muistiin ja teki kansanlaulusovituksia.


title: FK Makedonija Gjorče Petrov

text: Fudbalski klub Makedonija Gjorče Petrov () on makedonialainen jalkapalloseura Skopjen kaupungista, Gjorče Petrovin kunnasta. Gjorče Petrov pelaa Makedonian toiseksi korkeimmalla sarjatasolla Vtora Ligassa. Seura on voittanut Makedonian mestaruuden kaudella 2008–2009. Makedonian Cupin se on voittanut 2005–2006.


title: FK Makedonija Gjorče Petrov

text: Makedonija GP on selviytynyt useana vuonna UEFAn järjestämiin Euroopan sisäisiin kilpailuihin. Ensimmäisen kerran se esiintyi turnauksissa vuonna 1998 UEFA Intertoto Cupissa, jolloin se putosi toisella kierroksella. Viimeisin kerta Euroopan sisäisissä turnauksissa on ollut kaudella 2009–2010, kun seura pääsi Mestarien liigan toiselle karsintakierrokselle. Tällöin valkovenäläinen FK BATE oli parempi maalein 4–0.


title: Ranskan Helsingin-suurlähetystö

text: Ranskan Helsingin-suurlähetystö sijaitsee Kaivopuistossa osoitteessa Itäinen Puistotie 13. Se sijaitsee suoraan vastapäätä Yhdysvaltain Helsingin-suurlähetystöä ja aivan Ison-Britannian Helsingin-suurlähetystön vieressä.


title: Ranskan Helsingin-suurlähetystö

text: Nykyinen suurlähettiläs on Serge Mostura, joka on toiminut tehtävässään vuodesta 2014.


title: Ranskan Helsingin-suurlähetystö

text: Korttelissa nro 203 ei ole muita rakennuksia kuin Ranskan ja Britannian suurlähetystöt. Nykyisen Ranskan suurlähetystön paikalle valmistui vuonna 1917 arkkitehti Jarl Eklundin suunnittelema Lydeckenin huvila, joka vaurioitui pahoin talvi- ja jatkosodan pommituksissa. Ranskan valtio osti rakennuksen vuonna 1946 ja purki sen. Nykyinen lähetystörakennus valmistui sen paikalle tammikuussa 1951. U-kirjaimen muotoisen kaksikerroksisen tiilitalon suunnittelivat yhdessä ranskalainen arkkitehti Félix Brunau ja Suomen rakennushallituksen pääjohtaja Erkki Huttunen. Modernista arkkitehtuurista huolimatta rakennuksen pohjakaava vastaa perinteisiä ranskalaisia "hôtel"-kaupunkitaloja: kolme siipeä on ryhmitelty avoimen sisäpihan eli "cour d’honneurin" ympärille. Kadun puolella on porttirakennus ja itse päärakennus on pihan perällä. Suurlähettilään virka-asunnon sisustuksen suunnitteli tunnettu sisustussuunnittelija Jean Royère.


title: Ranskan Helsingin-suurlähetystö

text: Sekä Ranskan että Britannian suurlähetystöt sijaitsevat alueella, joka kuului aikoinaan ruhtinatar Zenaida Jusupoffin 1840-luvulla rakentaman huvilan pihapiiriin. Seurasaaren ulkomuseoon vuonna 1916 siirretty niin sanottu Jusupoffin talli sijaitsi nykyisen Ranskan suurlähetystön kohdalla.


title: Työmiehen Illanvietto

text: Työmiehen Illanvietto oli Helsingissä vuosina 1902–1906 ilmestynyt sosialidemokraattinen aikakauslehti.


title: Työmiehen Illanvietto

text: "Työmiehen" kustannusyhtiön julkaisema "Työväen Illanvietto" oli sisällöltään kevyt viikkolehti, joka viihdyttäjän roolinsa ohella pyrki edistämään työväenaatetta. Sen toimittajat Veikko Palomaa ja A. B. Sarlin työskentelivät samaan aikaan "Työmiehen" toimituksessa. Lehden avustajina toimi myös useita työväenliikkeeseen kuulumattomia henkilöitä kuten Maila Talvio, J. J. Mikkola, Arvid Järnefelt ja Pekka Ervast.


title: Työmiehen Illanvietto

text: "Työmiehen Illanvieton" levikki oli parhaimmillaan yli 2 600 kappaletta vuonna 1902, mutta kääntyi sen jälkeen laskuun ja oli vuonna 1904 enää reilu tuhat. Kannattamaton lehti korvattiin "Sosialistisella Aikakauslehdellä".


Yhdistyneen kuningaskunnan Helsingin-suurlähetystö (suurlähetystö itse ilmoittaa suomenkieliseksi nimekseen "Britannian suurlähetystö") sijaitsee Kaivopuistossa osoitteessa Itäinen Puistotie 17. Modernin suurlähetystörakennuksen vieressä on vanhassa jugend-huvilassa toimiva suurlähettilään virka-asunto.


title: Yhdistyneen kuningaskunnan Helsingin-suurlähetystö

text: Nykyinen suurlähettiläs on Tom Dodd, joka aloitti tehtävissään vuoden 2018 tammikuussa. Edeltäjä Sarah Price toimi tehtävässään vuodesta 2013 vuoteen 2018.


text: Korttelissa nro 203 ei ole muita rakennuksia kuin Britannian ja Ranskan suurlähetystöt. Alueella sijaitsi aikanaan ruhtinatar Zenaida Jusupoffin 1840-luvulla rakentama huvila Rauhaniemi, joka purettiin 1910-luvulla. Sen tontti lohkottiin kolmeen osaan, joista jokaiseen valmistui jugend-tyylinen huvila. Arkkitehti Jarl Eklund suunnitteli vuonna 1917 valmistuneet kaksi pohjoisempaa huvilaa, joista pohjoisin purettiin 1940-luvun lopussa Ranskan lähetystön tieltä. Jusupoffin huvilan paikalle rakennettu toinen Eklundin suunnittelema talo (Itäinen Puistotie 15) on säilynyt ja toimii nykyään Britannian suurlähettilään virka-asuntona. Rakennus on ollut tässä käytössä vuodesta 1926. Kuningatar Elisabet II majoittui residenssiin vieraillessaan Suomessa vuonna 1976.


text: Eteläisin alueen kolmesta vanhasta jugend-huvilasta oli vuonna 1913 valmistunut Lars Sonckin suunnittelema Villa Baumgartner, jonka Britannian lähetystö osti ja purki vuonna 1972, vaikka se oli luokitettu Suomessa merkittäväksi rakennustaiteelliseksi muistomerkiksi. Purkaminen herätti paljon kielteistä huomioita. Uuden suurlähetystörakennuksen suunnittelu viivästyi. Arkkitehti Stephen Quinlanin suunnittelema rakennus valmistui lopulta vuonna 1990. Rakennuksen ulkoseinät on verhoiltu harmaalla Kurun graniitilla. Rakennusta hallitsee kaareva arkadimainen lasikatto. Rakennuksen vihki käyttöön Britannian pääministeri Margaret Thatcher vieraillessaan Suomessa vuonna 1990.


title: Myrskylän Myrsky

text: Myrskylän Myrsky on 19. maaliskuuta 1922 perustettu urheiluseura Itä-Uudenmaan Myrskylässä. Alun perin yleisurheilutoimintaa Myrskylässä harjoitti Myrskylän Suomalainen nuorisoseura, mutta Myrskylän Myrskyn perustamisen jälkeen urheilutoiminta kiinnittyi siihen.


title: Myrskylän Myrsky

text: Myrskylän Myrsky ylläpitää Kiparkatti-nimistä tanssipaikkaa, jonka maastoissa on suunnistusrasteja ja valaistu pururata, joka toimiin hiihtolatuna talvella. Myrskylän Myrsky järjestää vuosittain myös Lassen hölkän, joka on saanut nimensä Myrskylän Myrskyn jäsenestä, nelinkertaisesta pitkien matkojen olympiavoittajasta, Lasse Virénistä.


title: Myrskylän Myrsky

text: Yhdistyksellä on kaksi jaostoa: yleisurheilujaosto ja suunnistusjaosto. Myrskylän Myrskyn miesten jalkapallojoukkue pelasi 2018 kauden Suomen Palloliiton Uudenmaan piirin kolmannen divisioonan neljännessä lohkossa.Myrskylän Myrskyn jalkapallojoukkue pelasi 2015 Uudenmaan kuudennen divisioonan kuudennessa lohkossa ja pääsi toiselle sijalle. 2016 se pelasi viidennen divisioonan toisessa lohkossa sijoittuen toiseksi. 2017 toisen joukkueen sarjasta luopumisen vuoksi Myrskylän Myrsky pääsi neljännen divisioonan toiseen lohkoon tullen kahdestatoista joukkueesta yhdenneksitoista. 2018 Myrskylän Myrsky pelasi viidennen divisioonan toisessa lohkossa.


title: Suomen somalit (kirja)

text: Suomen somalit on Yusuf M. Mubarakin, Eva Nilssonin & Niklas Saxénin vuonna 2015 ilmestynyt kirja Suomen somaleista. Teos ilmestyi Innon kustantamana.


title: Tafelmusik

text: Tafelmusik tarkoittaa seuraavia:


title: Pöytämusiikki

text: Pöytämusiikki voi tarkoittaa ainakin seuraavia:


title: Luettelo televisiosarjan Varjoankka jaksoista

text: Tämä on luettelo televisiosarjan Varjoankka jaksoista.


title: Hämeen ratsurykmentti

text: Hämeen ratsurykmentti oli alun perin Suomen sisällissodassa Viipurin valtaukseen osallistunut Karjalan ratsujääkärirykmentti, jonka sijoituspaikkoina olivat olleet Kuopio ja Lappeenranta ennen kuin se vakiintui Hämeenlinnaan. Hämeenlinnassa sen komentajana toimi everstiluutnantti Veli Gunnar Bogislaus von Hohenthal, joka oli palvellut Venäjän keisarikunnan armeijassa. Hämeen ratsurykmentin perinnepäivä oli 1. syyskuuta 1917 tapahtuneesta jääkäripataljoona 27:n Liepajassa tapahtuneen "Melderreiter"-kurssin perustaminen. Vasta myöhemmin suomalaisen ratsuväen perinnepäiväksi vakiintui 7. syyskuuta. Vuonna 1921 HRR siirrettiin Lappeenrantaan ja toimii nykyisin nimellä Rakuunaeskadroona. Talvisodassa Hämeen ratsurykmentti kuului sodan alussa Karjalankannaksen suojajoukkotaisteluissa II armeijakunnan Uudenkirkon ryhmään.


title: Saimi Vuolle

text: Saimi Matilda Vuolle (o.s. Lehtinen, 13. toukokuuta 1889 Hattula – 27. huhtikuuta 1966) oli suomalainen puvustaja ja näyttelijä. Hän työskenteli Tampereen Työväen Teatterin puvustonhoitajana vuosina 1919–1965, esiintyen myös näyttelijänä. Lisäksi Vuolle teki pieniä rooleja useissa suomalaisissa elokuvissa.


title: Saimi Vuolle

text: Hänen puolisonsa oli näyttelijä Jalmari Kustaa Vuolle.


title: Kello käy

text: Kello käy on rockyhtye St. Petersaaren kolmas studioalbumi, joka julkaistiin 8. maaliskuuta 2013 levymerkillä Rocket Records. Se on yhtyeen ensimmäinen sitten vuoden 1982 albumin "Tämänkin laulun jälkeen".


title: Think–Tank–Funk

text: Think–Tank–Funk on säveltäjä, sovittaja ja pianisti Esa Helasvuon vuonna 1973 ilmestynyt esikoisalbumi. Albumi julkaistiin uudelleen CD-formaatissa vuonna 2011 sekä vinyylinä vuonna 2016.


title: Think–Tank–Funk

text: Kaikki kappaleet säveltänyt Esa Helasvuo, ellei toisin mainita.


title: Electronica 2: The Heart of Noise

text: Electronica 2: The Heart of Noise on ranskalaisen Jean Michel Jarren albumi, joka julkaistiin 6. toukokuuta 2016. Albumi on kahden "Electronica" albumien toinen osa. Ensimmäinen osa julkaistiin 2015. Albumilla vierailee paljon eri artisteja.


title: Paul Linder

text: Karl Magnus Paul Linder (4. joulukuuta 1873 Helsinki – 25. syyskuuta 1940 Helsinki) oli suomalainen keisarillisen Venäjän armeijan palvellut eversti.


title: Paul Linder

text: Linderin vanhemmat olivat ministerivaltiosihteeri, ylihovijahtimestari Constantin Linder ja Elisabet Amélie Hélène de Fontenilliat. Hän pääsi ylioppilaaksi 1892 (Nya svenska läroverket i Helsingfors) ja opiskeli jonkin aikaa oikeustiedettä Helsingin yliopistossa.


title: Paul Linder

text: Linder palveli Venäjän armeijassa ja yleni everstiksi. Venäjän vallankumouksen jälkeen hän asui muun muassa Rio de Janeirossa ja Tallinnassa. Linder julkaisi muistelmansa nimellä "Keisarillisen kaartin upseerina" (Otava 1938). Ilmari Turjan mukaan Linder toimi 1930-luvulla Suomen Kuvalehden avustajana.


title: Paul Linder

text: Linder oli naimisissa 1902–1914 Nina Chanchieffin kanssa ja avioeron jälkeen hän meni uudelleen naimisiin 1918 Zeneide Madeleine Theres Ossovskan kanssa.


title: Paul Linder

text: Seurapiirinainen Kitty Linder oli Paul Linderin sisko ja kamariherra Hjalmar Linder oli heidän velipuolensa.


title: Agricolankatu

text: Agricolankatu () on asuin- ja liikekatu Helsingissä Kallion kaupunginosassa. Katu nimettiin vuonna 1901 uskonpuhdistaja Mikael Agricolan mukaan.


title: Agricolankatu

text: Agricolankadun linja on lähes suora ja sen pituus on runsas kolmanneskilometri. Katu on itä–länsisuuntainen. Sen poikkikadut idästä alkaen ovatItäisimmässä osassaan Agricolankatu on pengerretty kahdelle eri korkeustasolle. Porthaninkadun ja Viidennen linjan välissä Agricolankatu rajoittuu eteläosaltaan kahteen pieneen puistoon: Matti Heleniuksen puistoon ja Karhupuistoon. Lännessä Agricolankadun linja jatkuu lyhyen matkaa Itäisenä papinkatuna, joka päättyy Neljänteen linjaan. Matti Heleniuksen puiston kohdalla Agricolankatu on päällystetty nupukivin, muutoin katu on sekä jalkakäytäviensä että autokaistojensa osalta asfalttipäällysteinen.


title: Agricolankatu

text: Agricolankadun rakennuskanta on suurelta osin 1910–1930-luvuilta. Vanhin talo on Ihantola muhkeine torneineen Agricolankadun, Viidennen linjan ja Itäisen papinkadun kulmassa. Ihantolan piirsi O. E. Koskinen ja se valmistui 1907. Kaupunkikuvallisesti Ihantola kuuluu Viidennen linjan kulttuurihistoriallisesti arvokkaaseen talorivistöön. Agricolankatu 9, 11 ja 13 kadun pohjoislaidalla valmistuivat 1910-luvun alussa. 1900-luvun alussa niiden tienoilla oli maalaistalo, josta Neljännen linjan asukkaat ostivat tinkimaitoa. Karhupuiston kohdalla sijaitsi niin ikään maalaistupa. Agricolankadun itäpäässä on 1930-luvun nousukauden aikana rakennettuja ilmeeltään pelkistettyjä asuinkerrostaloja. Porthaninkadun ja Agricolankadun kulmassa sijaitseva Lauri Tolosen piirtämä kerrostalo oli Helsingin ensimmäinen kokonaan sähköistetty vuokratalo.


title: Agricolankatu

text: Agricolankadun ja Torkkelinkadun kulmassa sijaitseva suurikokoinen koulurakennus on Yrjö Sadeniemen käsialaa ja se valmistui 1929. Kadun länsipäässä sijaitseva Helsingin keskuspelastusasema rakennettiin kolmessa vaiheessa: ensimmäinen vaihe on vuodelta 1914, muutos- ja lisärakennus valmistui 1933 ja uusin osa vuonna 1978. Kortteli oli määrätty Kallion paloaseman paikaksi jo 1903, mutta tuolloin sitä ympäröiviä katuja ei vielä ollut rakennettu. Lännen suunnassa Agricolankadun arkkitehtonista ilmettä hallitsee Kallion kirkko 65-metrisine torneineen.


title: Agricolankatu

text: Agricolankatuun temaattisesti liittyvä Agricolankuja sijaitsee Torkkelinkadun ja Fleminginkadun välissä Agricolankadun pohjoispuolella.


title: Goran Vlaović

text: Goran Vlaović (s. 7. elokuuta 1972 Nova Gradiška, Kroatian ST, Jugoslavian SLT) on kroatialainen uransa lopettanut jalkapalloilija. Pelipaikaltaan hän oli hyökkääjä.


title: Goran Vlaović

text: Vlaović edusti urallaan kroatialaisia Osijekia ja Dinamo Zagrebia, italialaista Padovaa, espanjalaista Valenciaa ja kreikkalaista Panathinaikosia. Hän voitti seurajoukkuetasolla Dinamo Zagrebissa Kroatian-mestaruuden kaudella 1992–1993 ja Kroatian cupin seuraavalla kaudella, Valenciassa Copa del Reyn kaudella 1998–1999 ja Panathinaikosissa sekä Kreikan Superliigan että Kreikan cupin kaudella 2003–2004.


title: Goran Vlaović

text: Kroatian maajoukkueessa Vlaović pelasi 53 maaottelua ja teki 15 maalia vuosina 1992–2002. Hän saavutti pronssia MM-kilpailuissa 1998 ja oli mukana myös EM-kilpailuissa 1996 ja MM-kilpailuissa 2002. MM-tasolla Vlaović pelasi vuoden 1998 turnauksessa seitsemän ottelua ja teki yhden maalin, mutta vuoden 2002 turnauksessa hän ei pelannut otteluakaan.


title: Jacques Charpentier

text: Jacques Charpentier [šarpãtje] (18. lokakuuta 1933 Pariisi – 15. kesäkuuta 2017 Lézignan-Corbières) oli ranskalainen säveltäjä, urkuri ja kulttuurivaikuttaja. Monissa Charpentier’n sävellyksissä oli intialaisia vaikutteita. Hän sävelsi paljon ondes Martenot -instrumentille.


title: Jacques Charpentier

text: Charpentier opiskeli pianonsoittoa Maria Cerati-Boutillierin ja Jeanine Rueffin johdolla ja tutki vuosina 1953–1954 intialaista musiikkia Kalkutassa. Palattuaan Pariisiin hän opiskeli säveltämistä Tony Aubinin ja Olivier Messiaenin johdolla.


title: Jacques Charpentier

text: Vuonna 1954 Jacques Charpentier nimitettiin Saint-Benoît-d’Issyn kirkon urkuriksi. Vuonna 1966 hän sai paikan musiikkialan ylitarkastajana Ranskan kulttuuriministeriössä, ja vuonna 1974 hän aloitti Saint-Nicolas du Chardonnet -kirkon urkurina Pariisissa. Vuosina 1979–1981 hän johti kulttuuriministeriön musiikin, lyriikan ja tanssin osastoa.


title: Jacques Charpentier

text: Lähde:


title: NK Široki Brijeg

text: Nogometni klub Široki Brijeg on bosniahertsegovinalainen jalkapalloseura Široki Brijegin kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa. Seura on voittanut kahdesti Bosnia ja Hertsegovinan mestaruuden. Tämä on tapahtunut kausina 2003–2004 ja 2005–2006. Bosnia ja Hertsegovinan Cupin Široki Brijeg on voittanut vuosina 2007 ja 2013.


title: NK Široki Brijeg

text: Seura on pelannut useana kertana UEFAn alaisissa Euroopan sisäisissä turnauksissa. Ensimmäisen kerran se oli mukana Eurooppa-liigan edeltäjässä UEFA Cupissa kaudella 2002–2003. Mestarien liigassa se on pelannut kahdella kaudella. 2004–2005 Široki Brijeg hävisi ensimmäisellä karsintakierroksella azerbaidžanilaiselle Neftçi Bakulle vierasmaalisäännön perusteella. Kaudella 2006–2007 seura voitti ensimmäisellä kierroksella valkovenäläisen Shakhtyor Soligorskin 2–0, mutta seuraavalla kierroksella skotlantilainen Hearts oli parempi yhteismaalein 3–0. Eurooppa-liigassa tai UEFA Cupissa seura ei ole koskaan edennyt lohkovaiheeseen.


title: Duartin linna

text: Duartin linna on Mullin saarella Skotlannin länsirannikolla sijaitseva linna, joka on Macleanin klaanin omistuksessa.


title: Duartin linna

text: Paikalle rakennettiin kivimuuri 1200-luvulla ja uusi omistaja rakensi sydänlinnan alkuperäisen muurin ulkopuolelle, josta tuli sisämuuri. Pohjoispuolelta linnaa suojasivat jyrkät kalliot. Murray Guthrie myi hyvin huonossa kunnossa olleen linnan Sir Fitzroy Macleanille vuonna 1911.


title: Huuhtanen

text: Huuhtanen voi tarkoittaa:


title: Makedonian käsipallomaajoukkue

text: Makedonian käsipallomaajoukkue edustaa Makedoniaa miesten kansainvälisissä käsipallo-otteluissa. Sitä hallinnoi Makedonian käsipalloliitto.


title: Makedonian käsipallomaajoukkue

text: Joukkue aloitti toimintansa vuonna 1993 Makedonian itsenäistyttyä Jugoslaviasta.


title: Makedonian käsipallomaajoukkue

text: Makedonia on selviytynyt arvokisoihin yhteensä 11 kertaa vuoteen 2019 mennessä. Sen paras sijoitus on viides sija vuoden 2012 EM-kilpailuissa.


title: Frans Mikael Gripenberg

text: Frans Mikael (Michael) Gripenberg (6. marraskuuta 1882 Helsinki – 7. huhtikuuta 1941 Helsinki) oli suomalainen everstiluutnantti ja Suomen Punaisen Ristin pitkäaikanen pääsihteeri.


title: Frans Mikael Gripenberg

text: Gripenbergin vanhemmat olivat todellinen valtioneuvos, vankeinhoitohallituksen ylijohtaja Claes Alexis Konstantin Gripenberg (1852–1927) ja Helena Rosina von Born (1854–1882). Hän oli naimisissa marsalkka Mannerheimin sisarpuolen Olga Sofia Marguérite Mannerheimin (1882–1970) kanssa.


title: Frans Mikael Gripenberg

text: Paul Gustafssonin kirjan "Suurta unta" (Kirjayhtymä 1992) mukaan Gripenbergin ylennys majuriksi vuonna 1918 oli liikaa jääkäreille ja saksalaisille ja tämä johti Mannerheimin eroon ylipäällikön tehtävistä. Jääkärit olivat olleet tyytymättömiä Mannerheimin nimityspolitiikkaan koska heidän mielestään siviilejä ja ruotsalaisia nimitettiin korkeisiin virkoihin ja autonomian aikaisessa Suomen sotaväessä palvelleita upseereita ylennettiin aiheetta. Valkoisten päämajassa palvellut Mannerheimin lanko Gripenberg ei ollut osallistunut varsinaisiin sotatoimiin.


title: Frans Mikael Gripenberg

text: Gripenberg toimi vuodesta 1922 Suomen Punaisen Ristin pääsihteerinä. Hänet ylennettiin reservissä everstiluutnantiksi tammikuussa 1941. Gripenberg oli myös appensa Carl Robert Mannerheimin perustamassa toimistotarvikkeiden maahantuontia harjoittaneessa "Oy Systema Ab":ssä johtotehtävissä.


title: Frans Mikael Gripenberg

text: Gripenbergin velipuoli oli suurlähettiläs Georg Achates Gripenberg.


title: Frankofiili

text: Frankofiili on henkilö, jonka kiinnostuksen kohde on ranskan kieli, Ranskan historia, Ranskan kulttuuri, ranskalaiset, ranskalainen keittiö tai kirjallisuus. Frankofiilin vastakohta on frankofobi eli henkilö, joka inhoaa tai vieroksuu kaikkea ranskalaista.


title: Frankofiili

text: BBC World Servicen vuoden 2005 kyselyn mukaan 48 % suomalaisista pitävät Ranskan vaikutetta positiivisena kun taas 26 % pitää sitä negatiivisena.


title: FK Sloboda Tuzla

text: Fudbalski Klub Sloboda Tuzla on bosniahertsegovinalainen jalkapalloseura Tuzlan kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa. Seura ei ole voittanut maansa mestaruutta. Se on kuitenkin pelannut UEFAn alaisissa Euroopan sisäisissä turnauksissa. Eurooppa-liigan edeltäjässä UEFA Cupissa seura esiintyi kaudella 1977–1978, jolloin jäi ensimmäiselle karsintakierrokselle. Intertoto Cupissa se on pelannut kahdesti: 2003 ja 2004, jolloin se on jäänyt kummallakin kerralla toiselle karsintakierrokselle.


title: Lars Rådeström

text: Lars Gunnar Robert Rådeström (7. kesäkuuta 1944) on uransa lopettanut ruotsalainen koelentäjä. Hän on tullut lähinnä tunnetuksi Saabin koelentäjänä, joka koki kaksi lento-onnettomuutta JAS 39 "Gripen" -monitoimihävittäjällä. Hän itse selviytyi näistä suhteellisen vammoitta, mutta kummatkin näistä koekoneista tuhoutuivat maahansyöksyissä.


title: NK Vitez

text: Nogometni klub Vitez on bosniahertsegovinalainen jalkapalloseura Vitezin kaupungista. Seura pelaa maansa korkeimmalla sarjatasolla Bosnia ja Hertsegovinan Valioliigassa.


title: Sara Martins

text: Sara Martins (s. 1977) on ranskalainen näyttelijä. Hän esiintyi rikosdraamassa nimeltä Murha paratiisissa.


title: Praktololi

text: Praktololi ("Cardiol", "Cardiolyt", "Eraldin", "Praktol", "Pralon") on beetasalpaaja. Se on eräs lääkeaine, jota käytetään sydän- ja verenkiertoelinten sairauksissa. Lääke laskee sydämen syketaajuutta ja alentaa verenpainetta. Praktololin antotavat ovat olleet suun kautta otettava tabletti ja kapseli sekä iv.-ruiske. Lääkeaineinjektio annetaan hitaasti ruiskuttaen.


title: Praktololi

text: Praktololia on suositeltu käytettäväksi keuhkoastmaa sairastavilla potilailla, sillä lääkeaineen vaikutustapa ei ilmeisesti ole yhtä lailla hengitystoimintaa haittaavaa, kuin joillain toisilla samaan lääkeaineryhmään eli beetasalpaajiin liittyvillä valmisteilla. Praktololin haittavaikutuksina esitetään olleen silmä- ja iho-oireita, joista jotkin ovat muistuttaneet psoriasista ja niin sanottua LED-oireyhtymää. Lääkkeen käytön äkillinen lopettaminen on voinut johtaa takykardiaan ja rintakipujen esiintymisiin.


title: Praktololi

text: Praktololin kemiallinen kaava on CHNO, moolimassa 266,336 g/mol ja CAS-numero 6673-35-4.


title: Elastinen feat. (albumi)

text: Elastinen feat. on saman nimisessä suomalaisessa televisiosarjassa tehdyistä kappaleista 6. toukokuuta 2016 julkaistu albumi. Rap-artisti Elastinen teki ohjelman jokaisessa jaksossa vieraana olleen artistin kanssa yhden uuden kappaleen. Albumi julkaistiin julkaisupäivänään 6. toukokuuta vain CD-levynä ja 20. toukokuuta 2016 digitaalisesti. Albumi nousi ensimmäisellä listaviikollaan suoraan Suomen virallisen albumilistan ensimmäiseksi.


title: Elastinen feat. (albumi)

text: Elastisen vieraina olivat laulajat Lauri Tähkä, Anssi Kela, Samu Haber, Robin, Paula Vesala, Juha Tapio, Hector, Johanna Kurkela, Anna Puu sekä koomikko Sami Hedberg. Ohjelman musiikkituottajana toimii Jukka Immonen.


title: Elastinen feat. (albumi)

text: Albumi sai päivää ennen julkaisuaan kultalevyn, kun sen kappaleiden yhteenlaskettu striimausmäärä ylitti kymmenen miljoonan. Yksittäisistä kappaleista kultalevyn ovat saaneet kappaleet ”Lempo”, ”Oota mua” ja ”Täytyy jaksaa”.


title: Elastinen feat. (albumi)

text: Rumban toimittaja Joonas Kuisma antoi albumille arvosanan 3.8/10, ja vertasi albumia makkaraan: Hän sanoi suomalaisten pitävän siitä, vaikka se ei ole uniikki eikä maistu millekkään.


title: Philippe Cornet

text: Philippe Cornet (s. 28. maaliskuuta 1990 Val-Sennevelle, Québec, Kanada) on kanadalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä. Cornet on pelannut urallaan myös kaksi NHL-ottelua Edmonton Oilersissa kaudella 2011–2012. Hänen aiemman seuransa, Norjan GET-ligaenin Stavanger Oilersin GM Pål Higson on kuvaillut Cornetia ennen ensimmäistä joukkueessa viettämäänsä kautta älykkääksi hyökkäyspään pelaajaksi, joka tykkää mennä myös röyhkeästi vastustajan maalille.


title: Philippe Cornet

text: Rimouski Océanic varasi Cornetin koko QMJHL:n varaustilaisuuden toisena pelaajana Yann Sauvén jälkeen kesällä 2006. Hän siirtyi joukkueeseen seuraavaksi kaudeksi 2006–2007. Kaudella 2007–2008 Cornet oli Océanicin toiseksi paras pistemies Michael Frolíkin jälkeen tehoilla 23+26=49 ja hän voitti joukkueen sisäisen tehotilaston lukemalla +14. Cornet osallistui kauden aikana myös CHL Top Prospects Gameen.


title: Philippe Cornet

text: Edmonton Oilers varasi Cornetin viidennellä kierroksella 133. pelaajana . Kaudella 2008–2009 hän nousi Océanicin varakapteeniksi ja oli joukkueen paras pistemies tehoilla 29+48=77. Océanic ei edennyt QMJHL:ssä semifinaaleja pidemmälle, mutta Cornet osallistui joukkueen kanssa kuitenkin Memorial Cupiin, jota Océanic isännöi. Kaudeksi 2009–2010 hänet kaupattiin toiseen QMJHL-seuraan, Rouyn-Noranda Huskiesiin, jonka varakapteeniksi Cornet nousi. Hän oli joukkueen paras maalintekijä ja toiseksi paras pistemies Gabriel Lévesquen jälkeen tehoilla 28+49=77.


title: Philippe Cornet

text: Toukokuussa 2010 Cornet teki kolmivuotisen tulokassopimuksen Edmonton Oilersin kanssa. Hän pelasi koko kauden 2010–2011 AHL-joukkue Oklahoma City Baronsissa, jossa tulokaskausi toi 60 runkosarjaottelussa tehot 7+16=23. Kaudella 2011–2012 Cornet oli tehoilla 24+13=37 joukkueen paras maalintekijä ja jakoi Baronsin sisäisen pistepörssin kolmannen sijan Josh Greenin kanssa. Hän pelasi kauden aikana myös ssa. Cornet pelasi myös kaksi ensimmäistä ja toistaiseksi ainoaksi jääneet NHL-ottelunsa Oilersissa. Hän teki NHL-debyyttinsä 31. tammikuuta 2012 Colorado Avalanchea vastaan. Cornet sai ottelussa jääaikaa 10.53 minuuttia ja hän keräsi jo toisessa vaihdossaan kakkossyöttöpisteen Jordan Eberlen tekemään maaliin. Syyskauden 2012–2013 Cornet pelasi suurimmaksi osaksi ECHL-joukkue Stockton Thunderissa, kun Oilersin pelaajia liittyi Baronsin vahvuuteen NHL:n työsulun vuoksi. NHL-kauden käynnistyttyä tammikuussa 2013 hän sai taas loppukaudella enemmän vastuuta AHL:n puolella.


title: Philippe Cornet

text: Elokuussa 2013 Cornet teki vapaana agenttina AHL-sopimuksen San Antonio Rampagen kanssa. Hän osallistui samana syksynä myös NHL-joukkue Florida Panthersin harjoitusleirille. Vain neljän Rampagessa vietetyn runkosarjaottelun jälkeen Cornet kuitenkin lähetettiin ECHL-joukkue Cincinnati Cyclonesiin. Marraskuussa 2013 Rampage kauppasi hänet toiseen AHL-joukkueeseen, Charlotte Checkersiin vaihdossa Adam Braceen. Elokuussa 2014 Cornet teki vapaana agenttina vuoden mittaisen AHL-sopimuksen Hershey Bearsin kanssa.


title: Philippe Cornet

text: Lokakuussa 2015 Cornet teki loppukauden 2015–2016 kattaneen sopimuksen Norjan GET-ligaenin Stavanger Oilersin kanssa oltuaan alkukauden ilman sopimusta. Hän oli joukkueen kolmanneksi paras maalintekijä 17 osumallaan. Cornet voitti kauden päätteeksi Norjan-mestaruuden. Kaudeksi 2016–2017 hän siirtyi vuoden mittaisella sopimuksella SM-liigajoukkue Hämeenlinnan Pallokerhon riveihin. Cornet oli 12 osumallaan joukkueen toiseksi paras maalintekijä Sakari Mannisen jälkeen. Hän pelasi kuitenkin vain 30 ottelua loukkaantumisten vuoksi; lokakuussa 2016 Cornet joutui viideksi viikoksi sivuun saatuaan ylärimakimmokkeesta kiekon kasvoihinsa. Hän loukkaantui uudelleen tammikuussa 2017, jolloin Cornet joutui loppukaudeksi sivuun. HPK tarjosi hänelle myös jatkosopimusta, mutta Cornet kuitenkin vetäytyi tarjouksesta loukkaannuttuaan.


title: Philippe Cornet

text: Marraskuussa 2017 Cornet palasi loppukauden 2017–2018 kattavalla sopimuksella Norjan GET-ligaen Stavanger Oilersiin oltuaan alkukauden ilman sopimusta. Kaudeksi 2018–2019 Cornet palasi vuoden mittaisella sopimuksella HPK:n SM-liigajoukkueeseen.


title: Philippe Cornet

text: Cornet pelasi alle 18-vuotiaiden Ivan Hlinkan muistoturnauksessa vuonna 2007. Hän edusti myös Canada Québecin joukkuetta World U-17 Hockey Challengessa vuonna 2006, jolloin Cornet voitti kultaa.


title: Suihkulautailu

text: Suihkulautailu on vesijetin tuottamaa voimaa ja vesivirtaa hyödyntävän vesisuihku-urheilun (engl. "") alalaji.


title: Suihkulautailu

text: Suihkulautailussa vesijetin tuottama vesivirtaus ohjataan noin 20 metriä pitkään letkuun. Letkun toisessa päässä olevan laudan pohjasta vesivirta ohjataan alaspäin samalla nostaen laudan päälle kiinnitetyissä monoissa seisova lautailija ilmaan. Lautailijan lentokorkeus riippuu vedenpaineesta, jota säädellään vesijetin kaasua käyttäen.


title: Suihkulautailu

text: Lajissa on tarkoitus suorittaa akrobaattisia liikkeitä, "trikkejä". Lajille ominaisimpia trikkejä ovat erilaiset voltit, spinnit ja lennokkaat sukellukset. Kilpatasolla lajin arvostelu perustuu pääasiassa trikeille ja niiden yhdistelmille, "komboille," annettuihin pisteisiin, tekniseen suorituspuhtauteen sekä tietysti myös lentäjän omaperäisyyteen ja show-elementteihin.


title: Suihkulautailu

text: Kilpatasoiseksi urheilulajiksi suihkulautailu ylsi vuonna 2012, jolloin järjestettiin ensimmäinen World Cup.


title: Suihkulautailu

text: Maailman ensimmäinen valmistajasta riippumaton suihkulautailukilpailu Session One järjestettiin Floridassa helmikuussa 2016.


Salibandyn alle 19-vuotiaiden tyttöjen maailmanmestaruuskilpailut 2014 olivat järjestykessään kuudennet nuorten tyttöjen MM-kilpailut. Ne pelattiin Puolassa 30. huhtikuuta – 4. toukokuuta 2014.


title: Salibandyn alle 19-vuotiaiden tyttöjen maailmanmestaruuskilpailut 2014

text: Ukrainalle turnaus oli ensimmäinen MM-tasolla.


text: Sijat 7–8


text: Sijat 5–6


text:
Välierät
Pronssiottelut


text: LoppuotteluUnkari tippui B-sarjaan vuoden 2016 kisoihin.Norja nousi A-sarjaan vuoden 2016 kisoihin.


title: Taina Valkonen

text: Taina Valkonen (s.1967 Lappeenranta) on suomalainen kuvataiteilija, performanssitaiteilija ja skenografi.


title: Taina Valkonen

text: Kuvataiteilija Taina Valkonen on tehnyt performanssitaidetta ammattilaisena vuodesta 2001. Sitä ennen hän teki 11 vuoden uran teatterin visuaalisella puolella skenografina seuraten silloin jo aktiivisesti performanssin kenttää. Valkonen työskentelee ja asuu Tampereella. Hänen työskentelytapansa on tilalähtöistä ja veistoksellista. Suomen kuvataideliiton lisäksi Valkosella on jäsenyys seuraaviin yhdistyksiin: Tampereen Taiteilijaseura ry 2005– , Muu ry 2004– , Rajataide ry 2001–2003 ja Suomen lavastustaiteilijoiden liitto 1999–2014.


title: Taina Valkonen

text: Valkonen on tutkinut teoksissaan mm. feminiinisten ja maskuliinisten olemuspuolien tasapainoa. Hänen mainittavimpia performanssiteoksiaan ovat Monument, 2003, Malemonument, 2004, Pallo, alku, keskikohta ja loppu -projekti Metso Lokomo Steelsillä, 2004 sekä interaktiivinen performanssi Calla Clinica, Siemeniä!, 2001-2011 (esim. yhteydessä Rajaton Rakkaus, 2007) jonka keskeisenä ajatuksena toimi sufilause ”kuole ennen kuin kuolet”. Pirkanmaan Triennaliin Valkonen teki useasta osasta koostuvan teoksen ”Kaava”, 2015 Tampereen kaupunginosassa (Kauppi) sijaitsevan lähteen puolesta.


title: Taina Valkonen

text: Valkosen äänitaide käsittää esimerkiksi omakielistä laulua ja Spoken word -runoutta kuten Bothnia Biennaleen toteutetut esitykset Kaksi Kuuta, 2015 ja Naurulaulu, 2015.


title: Taina Valkonen

text: Valkonen on lisäksi tuottanut photo- sekä videoperformansseja. Osa hänen teoksistaan on esitelty taiteilijan itsensä ylläpitämässä nettigalleria Silentumeassa.


title: Taina Valkonen

text: Taina Valkosen työskentelyä voi seurata Muu ry:n ylläpitämässä Performanssipankissa


title: Taina Valkonen

text: Skenografina Valkonen on tunnettu nukketeatterinukeistaan klassikoissa ”Pippuridino- Dunderdino” ja ”Rosina ja Ritari von Rusina” Patrik Draken kanssa sekä ”Ali Baba ja 40 rosvoa” ja ”Pinokkio” Jack Witikkan kanssa Teatteri Hevosenkengässä. Ali Baba ja 40 rosvoa -esityksen nuket ovat näytteillä Helsingin Teatterimuseossa.


title: Taina Valkonen

text: Nukketeatteri Vihreässä Omenassa Valkonen työskenteli vuonna 1997 näytelmässä ”Empiror´s new Clothes” Luis Z Boyn (Norwich Puppet theatre) kanssa ja vuonna 2001 Nukketeatteri Vihreän Omenan 30-vuotisjuhlanäytelmässä ”Oksilla Otavan”. Vihreä Omena on sittemmin sulkenut ovensa.


title: Taina Valkonen

text: Valkosen maalauksia voidaan luonnehtia ekspressionismisiksi.


title: Taina Valkonen

text: Valkonen on kirjoittanut kritiikkiä performanssitaiteesta sivustollaan Taina Valkonen ”Appalausetta”


title: Taina Valkonen

text: Ääni: Turbomonarch, 2015


title: Taina Valkonen

text: ”Tila synnyttää prosessin sisälläni. Performanssi on liikkuva installaatio, muoto, kuva, status, rituaali, leikki- yhtä kaikki. Materiaalit, muoto ja tyylilaji valitsevat itse itsensä työskentelyn aikana.”


title: Taina Valkonen

text:
1. History of European Puppetry: The Twentieth Centyry, 1998
2. Tuolla. Alhaalla, 2013
3. Runoteos, Kai Nieminen (kirjailija):
”Syvemmälle, syvemmälle rauhattomuuteen,
siellä on sinun muotoisesi aukko.
Asetu siihen ja tanssi.
Niin kuin puiden varjot tanssivat tuulella.
Olet aineetonta liikettä ja
kuulet hiljaisuuden helähtävän.
Olet vapaa.”


title: Michell von Jordan

text: Michell (Mikael) von Jordan (n. 1590 Liivinmaa – 1652 Tukholma) oli ruotsalainen eversti, josta polveutuu aatelinen Jordan-suku. Suomessa hänen läänityksiään oli muun muassa Rauman seudulla. Lisäksi Jordan toimi Savonlinnan läänin maaherrana.


title: Michell von Jordan

text: Michell von Jordanin isä oli Liivin- ja Vironmaan maanjaon toimeenpannut baltiansaksalainen kamreeri Michel Jordan, joka 1600-luvun alkuvuosina vaikutti lyhyen aikaa myös Suomessa. Vuonna 1621 Jordan palveli Ruotsin armeijassa vänrikkinä ja myöhemmin kapteenina ja ratsumestarina, kunnes ylennettiin everstiksi 1636. Tammikuussa 1638 kuningas Kustaa II Aadolf aateloi hänet ansioistaan kolmikymmenvuotisessa sodassa. Suomessa Jordan sai läänityksiä eri puolilta Satakuntaa ja Hämettä, hänen omistukseensa tulivat Lahden, Uotilan ja Sorkan kylät Rauman maaseurakunnasta, Villilän kartano ja Leistilän kylä Ulvilasta sekä Hyömäen kylä Hauholta. Raumalle Jordan rakennutti Vanhan-Lahden kartanon sekä säteritilan Haapasaareen.


title: Michell von Jordan

text: Vuosina 1645–1650 Jordan toimi Savonlinnan läänin maaherrana. Hän kuoli Tukholmassa ennen joulukuun puoliväliä 1652 ja haudattiin 30. joulukuuta Saksalaiseen kirkkoon. Vuonna 1655 Jordanin jäännökset siirrettiin Raumalle Pyhän Ristin kirkkoon, josta hänen suvulleen annettiin hautapaikka. Testamentissaan Michell von Jordan jakoi omaisuutensa niin, että vanhimmat pojat Johan ja Karl saivat Smoolannin Kongassa sijaitsevat läänitykset ja puoliso Christina van Monkhoven puolestaan Suomen ja Uplannin läänitykset, ja häneltä ne periytyivät pariskunnan nuoremmille lapsille.


title: Michell von Jordan

text: Jordan tunnettiin Rauman seudulla ahneena ja jopa väkivaltaisena miehenä, joka vaati itselleen myös maita ja kalavesiä, joita hän ei omistanut. Erimielisyyksiä paikallisten asukkaiden kanssa oli muun muassa Rauman pohjoisen saariston saarista, kuten Nurmeksesta, Reksaaresta ja Omenapuumaasta. Vuonna 2002 Raumalla esitettiin Kalle Luotosen kirjoittamaa Jordanista kertovaa näytelmää "Lahden herra" osana kaupungin 560-vuotisjuhlia.


title: Spets

text: Spets oli Helsingissä vuosina 1881–1889 ilmestynyt ruotsinkielinen pilalehti.


title: Spets

text: C. H. Nummelinin perustaman "Spetsin" todellinen toimittaja oli F. J. Valbäck, jonka nimimerkkiin perustui myös lehden nimi. Helmikuussa 1884 lehti siirtyi E. G. Jakobssonin ja saman vuoden joulukuussa Wilhelm Boxbergin omistukseen. Vuonna 1887 "Spets" palasi Valbäckin julkaistavaksi ja toimitettavaksi. Aluksi kahdesti kuukaudessa ja vuodesta 1886 kerran viikossa ilmestynyt lehti lakkasi lopulta kannattamattomana.


title: Spets

text: Jyrkän ruotsinmielinen Valbäck hyökkäsi "Spetsissä" huumorin ja satiirin keinoin fennomanian ”hirviötä” vastaan. Osansa saivat myös fennomaanien ”hännystelijät”, liberaalit ja maltilliset ruotsinkieliset. Kuvittajana työskenteli aluksi Teodor Holmberg, sittemmin F. M. Mexmontan ja loppuvaiheessa Alexander Federley. Sensuuri puuttui usein lehden kirjoitteluun. "Spetsin" kilpailijoina toimivat lyhytikäiset "Ta-Tsien-Lu" ja "Lördags-Nisse". Seuraava ruotsinkielinen pilalehti oli vuonna 1898 perustettu "Fyren".


title: Arvid Borg

text: Johan Aron Arvid Borg (30. joulukuuta 1878 Saloinen – 22. tammikuuta 1939 Ähtäri) oli suomalainen metsänhoitaja ja Tuomarniemen metsäopiston johtaja. Hänelle myönnettiin 1934 ylimetsänhoitajan arvonimi.


title: Arvid Borg

text: Borgin vanhemmat olivat rovasti Edvard Wilhelm Borg ja tämän toinen vaimo Karolina Wilhelmina Malmberg. Hän valmistui ylioppilaaksi Kuopion ruotsalaisesta yksityislyseosta 1897 ja suoritti metsänhoitajatutkinnon Evon metsäopistossa 1902. Hän oli Nikkarilan metsänvartijakoulun opettaja 1905–1909. Sieltä hän siirtyi Tuomarniemen metsäkoulun pitkäaikaiseksi (1909–1939) johtajaksi. Hän oli Vaasan läänin lääninmetsälautakunnan puheenjohtaja 1918–1928.


title: Arvid Borg

text:
Borg kokeili vuodesta 1913 uutta metsänkylvötapaa, niin sanottua hankikylvöä. Hänen tuotantoonsa kuuluu alan oppikirja "Metsäoppi", josta ilmestyi vuosina 1904–1938 seitsemän panosta. Ähtärin suojeluskunnan historia, Pienviljelijän metsänhoito 22, 2. p. 29.
Borg avioitui 1903 Edith Edla Vinbladin kanssa, joka kuoli 1933. Hän solmi 1933 toisen avioliiton sairaanhoitaja Toini Emilia Järnefeltin kanssa.


title: Arvid Borg

text: Arvid Borgin 60-vuotispäivänä 30. joulukuuta 1938 paljastettiin Tuomarniemen pihapuistossa hänen muistomerkkinsä jonka reliefin oli tehnyt kuvanveistäjä Lauri Leppänen. Samalla perustettiin Arvid Borgin muistorahasto.


title: Fire Emblem Awakening

text: Fire Emblem Awakening () on "Fire Emblem" -videopelisarjaan kuuluva vuoropohjainen strategiapeli ja sarjan ensimmäinen peli Nintendo 3DS -käsikonsolilla. Peli on sarjan kolmastoista osa.


title: Fire Emblem Awakening

text: Peli suunniteltiin laskeneiden myyntilukujen takia sarjan mahdolliseksi viimeiseksi osaksi.